Θέλει και λίγο σόου το στραπάτσο | Δρόμος Ανοιχτός - Πρωτοβουλία για την συγκρότηση πατριωτικού - δημοκρατικού μετώπου\nΗ συνάντηση Τσαβούσογλου-Δένδια, μας προσέφερε ένα (ας πούμε) ωραίο, επικοινωνιακό σόου. Τόσο απαραίτητο για την κυβέρνηση, ώστε έσπευσε με non paper να μας ενημερώσει ότι εντολές του πρωθυπουργού εκτελούσε ο υπουργός Εξωτερικών – μην τυχόν και δεν πάρει την μονάδα στις δημοσκοπήσεις ο Κυριάκος Μητσοτάκης.\nΕπί της ουσίας έχουμε και λέμε: ορθώς ο υπουργός Εξωτερικών απάντησε σε κάποιες , έστω, από τις αιτιάσεις του Τούρκου ομολόγου του. Κατέγραψε ορισμένες από τις ελληνικές θέσεις, όπως όφειλε. Πίσω όμως από το σόου και τα χαμόγελα στο τέλος, κρύβεται ένα γερό στραπάτσο (ένα ακόμα) της ελληνικής εξωτερικής πολιτικής.\nΞεκινώντας από τα λιγότερο σημαντικά: αν η πρόταση Ερντογάν για συνάντηση με τον Έλληνα υπουργό, όντως ήταν αιφνιδιαστική, γιατί έγινε αποδεκτή; Αν η γραμμή μας πλέον είναι ότι σε κάθε περίπτωση είναι άνευ ετέρου προτιμότερο να συνομιλούμε από ό,τι το αντίθετο, τότε γιατί δεν κάναμε το ίδιο και πέρυσι το καλοκαίρι, αλλά διακηρύτταμε ότι μόνο υπό όρους θα προσέλθουμε σε συνομιλίες; Άλλαξε η πολιτική μας, όλως τυχαίως, όπως άλλαξε και στην Λιβύη, όπου ξαφνικά δεν μας είναι απαραίτητο να αναιρεθεί το μνημόνιο με την Τουρκία, προκειμένου να συνομιλούμε; Αν ναι, γιατί; Διότι, ναι μεν, το Oruc Reis είναι στην Αττάλεια, ωστόσο, μόλις χθες, ο πρόεδρος της Τουρκίας, με έναν ακόμα “Αττίλα” απειλούσε. Ο πήχης των ελληνικών απαιτήσεων έχει πέσει και επισήμως τόσο χαμηλά; Ακόμα και αυτή η Αίγυπτος, των χιλίων προβλημάτων αρνείται να αναβαθμίσει τις συνομιλίες με την Τουρκία τις οποίες διεξάγει, έως ότου ικανοποιηθούν κάποιοι ουσιαστικοί όροι. Εμείς αντιθέτως, χρειαζόμαστε ένα νεύμα για να τρέξουμε.\nΔεύτερον, από ό,τι αντιλαμβανόμαστε, ο υπουργός Εξωτερικών της Τουρκίας έθεσε στον Έλληνα ομόλογό του, το σύνολο των τουρκικών πολιτικών και διεκδικήσεων. Τι ακριβώς επομένως πετύχαμε με την συνάντηση αυτή, πέραν του να δώσουμε ένα ακόμα πλαίσιο εκδίπλωσης διεκδικήσεων, τις οποίες υποτίθεται πως με δυσκολία ανεχόμαστε και αποκρούουμε στις διερευνητικές; Για ποιο λόγο μπαίνουμε διαρκώς σε ένα παιχνίδι στο οποίο ξέρουμε ότι στην καλύτερη περίπτωση, απλώς δεν θα σκοράρει ο αντίπαλος;\nΤρίτο και ίσως χειρότερο: ο κ. Δένδιας, σε σχέση με την αποστρατιωτικοποίηση των νησιών του Αιγαίου είπε: “Στρατός στα νησιά υπάρχει γιατί απειλούνται από κάπου. Αν δεν υπάρχει αποβατική απειλή ας μας το πουν”. Τι εννοεί ο υπουργός; Ότι αν δηλαδή με κάποιο τρόπο, η Τουρκία μας δώσει εγγυήσεις περί μη απόβασης, μπορεί και να αποστρατιωτικοποιήσουμε τα νησιά μας; Συζητάμε επομένως το ζήτημα με την Τουρκία, σε αντίθεση με αυτό που υποστηρίζαμε, ότι δηλαδή δεν αφορά την Τουρκία η αποστρατιωτικοποίηση νησιών; Ότι σε κάθε περίπτωση δεν συζητούμε για ζητήματα κυριαρχίας;\nΤέταρτο, εν τέλει συζητούμε μόνο για ζητήματα καθορισμού ΑΟΖ ή όχι; Διότι από το σόου των δηλώσεων δεν κατέστη απολύτως σαφές. Ενώ προέκυψε με σαφήνεια ότι υπάρχουν διαφωνίες μεταξύ των δύο μερών και για ποια θέματα, καθόλου προφανές δεν κατέστη, πως δεν νοούνται διαφωνίες, εκεί που το ένα μέρος δεν αναγνωρίζει την ύπαρξη έστω και προς συζήτηση ζητήματος.\nΤέλος, πότε αποφάσισε η ελληνική πλευρά ότι υπάρχει ανάγκη συνάντησης των δύο ηγετών και με ποια ατζέντα ακριβώς, ενόσω καρκινοβατούν ακόμα και οι διερευνητικές επαφές; Με ποιο σκοπό, τη στιγμή κατά την οποία οι διερευνητικές υποτίθεται ότι δεν καταλήγουν σε τίποτα, οι δύο ηγέτες θα συναντηθούν, πέραν του να εξυπηρετήσουν τις τουρκικές δημόσιες σχέσεις;\nΚαλό λοιπόν το σόου αλλά η πραγματικότητα είναι άλλη: η Ελλάδα σύρεται σε διαπραγματεύσεις επί συνολικής ατζέντας. Γιατί; Οι πιθανότητες λένε λόγω ΗΠΑ και ειδικότερα, επειδή οι τελευταίες θέλουν άλλο ρόλο για την Τουρκία: ρόλο αιχμής του δόρατος έναντι της Ρωσίας με “ορντέβρ” το Αιγαίο και την Ανατολική Μεσόγειο. Το στραπάτσο θέλει σόου. Αλλά το στραπάτσο παραμένει στραπάτσο και η ώρα της πληρωμής πλησιάζει. Καλά λοιπόν τα γεγονότα προς τέρψη του φιλοθεάμονος κοινού αλλά ακόμα καλύτερο είναι προετοιμαζόμαστε για άλλα, σοβαρότερα γεγονότα.\nΚύριε Πρωθυπουργέ, οι Κούρδοι πολεμούν για την Πατρίδα τους, δεν είναι τρομοκράτες: Τρομοκράτης είναι το τουρκικό κράτος…\nΟ Πρωθυπουργός Κυριάκος Μητσοτάκης χαρακτήρισε ως «εύλογα δίκαια» τις ανησυχίες που εξέφραζε η κατοχική Τουρκία ως υποστήριξη της αρνητική...\nΑντίπαλο δέος στην Δύση οι διευρυμένοι BRICS\nΤου Δημήτρη Χρήστου Πριν περίπου ένα μήνα τα αμερικανικά κέντρα, διά της υπουργού οικονομικών Τζάνετ Γέλεν παρουσίασαν το σενάριο των δύο ...\nΣυσσωρεύονται τα προβλήματα της πολυοργανικής κρίσης μέσα στην εποχή πολέμων που άνοιξαν οι ελίτ Του Κώστα Δημητριάδη Καταιγιστικές εδώ κα...


Αναβάλλω, άρα... κυβερνώ - Ειδήσεις - νέα - Το Βήμα Online\nΑναβάλλω, άρα… κυβερνώ\nΑντί να επιλύει, αναβάλλει την επίλυση των προβλημάτων ο Αλέξης Τσίπρας (φωτογραφία), όπως γκρινιάζουν οι\nΑντί να επιλύει, αναβάλλει την επίλυση των προβλημάτων ο Αλέξης Τσίπρας (φωτογραφία), όπως γκρινιάζουν οι σύντροφοί του στον ΣΥΡΙΖΑ: «Οταν ανακύπτει ένα πρόβλημα, το σπρώχνει κάτω από το χαλί, αλλά το ξαναβρίσκει σε λίγο καιρό μπροστά του» μου έλεγε στέλεχος του ΣΥΡΙΖΑ. «Ο Τσίπρας παίζει μπάλα μόνος του στο γήπεδο, κι όμως δείχνει μια ανεξήγητη αναβλητικότητα στην επίλυση σημαντικών προβλημάτων. Με το να αναβάλλει την επίλυσή τους νομίζει ότι κερδίζει συνεχώς χρόνο» μου ανέφερε. Ακόμη και στις πιέσεις που δέχεται για ανασχηματισμό δείχνει απροθυμία. Πιθανότατα θεωρεί ότι ένας ανασχηματισμός θα του δημιουργήσει νέα προβλήματα παρά να επιλύσει τα τρέχοντα…\nΣτον ΣΥΡΙΖΑ πάντως κάνουν πλέον λόγο για την ανάγκη όχι ενός «επικοινωνιακού ανασχηματισμού» (σαν αυτούς που τους συνόδευαν εκφράσεις του Τύπου «δίνουν φτερά στην κυβέρνηση»), αλλά ενός «αναγκαίου ανασχηματισμού» λόγω της δυσλειτουργίας της κυβέρνησης. Και τα παραδείγματα είναι πολλά. Γκρινιάζουν, για παράδειγμα, στο εσωτερικό του ΣΥΡΙΖΑ για τη Λυδία Κονιόρδου (στο θέμα του Ελληνικού), για τον Π. Κουρουμπλή (στο θέμα της κηλίδας στον Σαρωνικό), για τον Νίκο Κοτζιά (ότι λειτουργεί με δικούς του κανόνες), για τον Γιάννη Μουζάλα (για την αύξηση πάλι του προσφυγικού ρεύματος και για δυσκολία συνεργασίας ή συντονισμού με άλλα υπουργεία), πλην όμως, όπως αναφέρουν, ο Πρωθυπουργός δεν παίρνει θέση, δεν αποφασίζει να τους αντικαταστήσει με έναν ανασχηματισμό. Απλώς τον αναβάλλει. Αφησαν στην αρχή να εννοηθεί ότι ανασχηματισμός θα γίνει το καλοκαίρι, εν συνεχεία μετά τη ΔΕΘ, αργότερα μετά τις γερμανικές εκλογές και τώρα μόλις κλείσει η τρίτη αξιολόγηση.\nΑπό φροντιστήριο πέρασαν καμιά δεκαριά βουλευτές της ΝΔ (κατά σύμπτωση αυτοί που καλούνται στα κανάλια) για να κωδικοποιήσουν και να εμπεδώσουν τι ακριβώς είπε ο πρόεδρός τους Κ. Μητσοτάκης στη Θεσσαλονίκη, ώστε να μπορούν να το εξειδικεύσουν (αν απαιτηθεί) στους τηλεθεατές. Το φροντιστήριο ανέλαβαν να κάνουν οι συνήθεις «ύποπτοι» της οδού Πειραιώς, δηλαδή οι Τάκης Θεοδωρικάκος (οποίος επανήλθε με ραδιοφωνικές συνεντεύξεις για τις δημοσκοπήσεις-μαϊμού – όπως τη χαρακτήρισε) και βεβαίως ο δημοσιογράφος Μπάμπης Παπαπαναγιώτου, που βλέπω να απομακρύνεται από αυτόν η πιθανότητα να είναι ο επόμενος εκπρόσωπος Τύπου της ΝΔ.\nΔεν δέχτηκαν όλοι, όπως πιθανόν να νομίζετε, στη γαλάζια παράταξη με ικανοποίηση ή με χαρά τις εξαγγελίες του Κ. Μητσοτάκη στη ΔΕΘ για τη ΔΑΠ. Μπορεί όσοι βρίσκονταν στην αίθουσα του Βελλίδειου να χειροκρότησαν την απόφαση του κ. Μητσοτάκη, αλλά δεν συνέβη το ίδιο με τον πρόεδρο της ΟΝΝΕΔ Κ. Δέρβο που, όπως έμαθα, είναι (και δείχνει) πολύ χολωμένος. Ζήτησε μάλιστα και εξηγήσεις από τον κ. Μητσοτάκη, με τον οποίο είχε και μια συνάντηση. Συνάντηση; Χωρίς να ανακοινωθεί; Ε, μπορείτε να τη χαρακτηρίσετε και… μυστική.\nΗ Θεσσαλονίκη, αν μη τι άλλο, αποκάλυψε… βέρες. Πρώτος ο αναπληρωτής υπουργός Οικονομίας και Ανάπτυξης Αλέξης Χαρίτσης (και από τους στενότερους συνεργάτες τού Πρωθυπουργού) εμφανίστηκε δημοσίως στη ΔΕΘ με βέρα στο δεξί, γεγονός που οι πάντες παρατήρησαν – ορισμένοι μάλιστα έσπευσαν να του ευχηθούν. Με βέρα εμφανίστηκε τόσο στην ομιλία του προς τις παραγωγικές τάξεις στο Βελλίδειο όσο και στη συνέντευξη Τύπου που έδωσε και ο πρόεδρος της ΝΔ Κ. Μητσοτάκης. Το παρατήρησαν βουλευτές του και συνεργάτες του που έσπευσαν να κοινοποιήσουν το γεγονός με την προσθήκη ότι τελευταίως δεν φορούσε.


Πάφος: Εντοπίστηκε σώος ο Γερμανός τουρίστας\nΣώος και αβλαβής εντοπίστηκε ο Γερμανός τουρίστας που αγνοείτο από χθες το απόγευμα κατά την εκδρομή του στα Λουτρά του Άδωνη, στην περιοχή του φράγματος Μαυροκόλυμπου. Ο 22χρονος Γερμανός επέστρεψε στο ξενοδοχείο του και πέραν της φυσιολογικής ταλαιπωρίας από την ολονύχτια διαμονή του στο ύπαιθρο, είναι καλά στην υγεία του. Ανέφερε ότι έχασε τον προσανατολισμό του στην προσπάθεια του να επιστρέψει στο χώρο όπου στάθμευσε η παρέα με την οποία μετέβη στην περιοχή το αυτοκίνητο της.\nΟ νεαρός επισκέπτης μετέβη με παρέα στην εν λόγω περιοχή, όταν σε κάποια στιγμή χωρίστηκε από τα υπόλοιπα άτομα λέγοντας τους να προχωρήσουν προς τα αυτοκίνητα με τα οποία μετέβησαν στον Μαυροκόλυμπο και θα ερχόταν σε μερικά λεπτά.\nΟ 22χρονος δεν εμφανίσθηκε ωστόσο και οι φίλοι του ενημέρωσαν σχετικά την Αστυνομία, η οποία άρχισε αμέσως επιχείρηση έρευνας για τον εντοπισμό του. Μέχρι αργά το βράδυ αυτό όμως δεν κατέστη δυνατό, αφού το κινητό του 22χρονου ήταν απενεργοποιημένο. Η περιοχή αυτή μεταξύ των κοινοτήτων Κοίλη και Στρουμπί είναι δύσβατη, χωρίς εύκολες προσβάσεις και με πυκνή βλάστηση.\nΟι έρευνες για τον εντοπισμό του Γερμανού επισκέπτη επανήρχισαν με το πρώτο φως της ημέρας και είχαν αίσιο τέλος λίγο πριν τις εννέα το πρωί.


MasterChef: Δοκιμασία-έκπληξη ξεκαθαρίζει το τοπίο για τους τρεις κριτές | fthis.gr\nMasterChef: Δοκιμασία-έκπληξη ξεκαθαρίζει το τοπίο για τους τρεις κριτές\nΤετάρτη 12 Φεβρουαρίου 2020, 14:49\n- Τελευταία ενημέρωση: 12/02/2020, 14:49\nΗ λιγότερο πιστή εκτέλεση από την κάθε ομάδα, θα κριθεί στο τέλος σε μία δοκιμασία αποχώρησης. Εκείνος ή εκείνη, που δεν θα τα καταφέρει, θα αποχωρίσει οριστικά από τον διαγωνισμό. Σε κάποιους ακούγεται εύκολο, για άλλους όμως δεν είναι καθόλου! Η δοκιμασία θρίλερ αποδεικνύει ότι το παιχνίδι συνεχίζει από εκεί που σταμάτησε. Το επίπεδο μπορεί μόνο να ανεβαίνει και όποιος δεν έχει την ικανότητα να το ακολουθήσει ...θα μένει πίσω, στην καλύτερη περίπτωση, ή και εκτός διαγωνισμού!\nMASTERCHEF 4 ΔΟΚΙΜΑΣΙΑ\nΆγριες Μέλισσες: Όλα όσα θα δούμε στο 125ο και τελευταίο συγκλονιστικό επεισόδιο της σεζόν


Τα παραπονιάρικα ρολόγια - Frapress\nΤα παραπονιάρικα ρολόγια\nΜαρίνα Κυβελέα 15/02/2016\nΔιαμαρτυρόμαστε για τον χρόνο που περνά\nΠάντα λες πως δε σου μένει χρόνος όμως ποτέ δεν αξιοποιείς τον χρόνο που σου μένει…\nΔιαμαρτυρόμαστε για τον λιγοστό χρόνο, τον χρόνο που περνάει, το προνόμιο του ελεύθερου χρόνου που στερούμαστε.\nΤον χρόνο που είχαμε και έφυγε ανεκμετάλλευτος αλλά κυρίως τον χρόνο που περνάει και παραμένει ανεκμετάλλευτος.\nΔιαμαρτυρόμαστε για τις δύσκολες ώρες,εκείνες τις πιο σκοτεινές, κάπου στο μεταίχμιο ξύπνιου και κοιμισμένου που προτιμάς να παραμένεις ξύπνιος αλλά ουσιαστικά κοιμισμένος.Να σηκώνεσαι αργά και να βλαστημάς την ώρα που πάλι πέρασε και δεν έκανες κάτι.\nΚαι να ξαναθέτεις το σημερινό σου πρόγραμμα που θα μουτζουρωθεί πάλι η μισή σελίδα γιατί οι προσδοκίες σου ήταν περισσότερες από εκείνες που μπορούσες να πραγματώσεις και ο χρόνος περισσότερος (μα) απ’ όσον ήθελες να διαθέσεις.\nΓιατί αν σου δίνανε όλην την ημέρα απ’την αρχή πως θα την αξιοποιούσες;\nΔεν έχει και τόση σημασία, όσο το πόσο θα αξιοποιούσες την επομένη.\nΘα μπορούσαμε να είχαμε κάνει πολλά, πιο πολλά μα μη ξεχνάς έχουμε κάνει ήδη πολλά.\nΘα μπορούσαμε να τα ‘χαμε κάνει αλλιώς, πιο λειτουργικά μα και πάλι θα ήμασταν στην ίδια θέση μετά.\nΓιατί ο χρόνος διδάσκει, αλλά δεν έχει σημασία το χρονικό σημείο στα μαθήματα προς διδαχή.\nΓιατί σημασία δεν έχει ο χρόνος που πέρασε, μα τι γίνεται με τον χρόνο που περνάει.\nΚι αν κάπου κάπου τα βάζεις με τον χρόνο, αυτός κάνει αυτό που έκανε πάντα. Περνάει.\nΚι αν κάπου εδώ τα βάζεις με τον εαυτό σου για τον ανεκμετάλλευτο χρόνο που πέρασε,\nθυμήσου πως όπως κάθε μέρος της φύσης, μετά τη φουρτούνα χρειάζεται τη νηνεμία,\nκαι σε κάθε άνθρωπο μετά από την ένταση θες έναν κενό χρόνο.\nΓι ‘αυτό μη ξεχνάς, πάντα να εκτιμάς την ηρεμία που σου προσφέρεις.\nΚαι ο χρόνος θα συνεχίσει και εσυ με μια ανάσα θα τον ξαναδράξεις.\nΤο κερί ανάβει, ηρεμεί η φωτιά του καθώς το σκοινί καίγεται αλλά με λίγο φύσημα θα επανέρχεται όσο εσύ το προσέχεις.\nΠροηγούμενο άρθροΠαράσιτα, στο Θέατρο του Νέου Κόσμου\nΕπόμενο άρθροΗ περιπέτεια της χελώνα καρέτα «Άρτεμις»: από το Φαρμακονήσι στη Γλυφάδα


Ματσωμένος Γάτος: ΑΛΛΑΓΗ ΓΙΑ ΤΗΝ ΝΟΡΘΑΜΠΤΟΝ\nΑΛΛΑΓΗ ΓΙΑ ΤΗΝ ΝΟΡΘΑΜΠΤΟΝ\n"Έμφραγμα" στις καθυστερήσεις για τη Ρεάλ. Ισοφαρίστηκε στην τελευταία φάση του αγώνα με 1-1 από την ΤΣΣΚΑ Μόσχας κι αυτό το γκολ έκανε μεγάλη ζημιά στο στοίχημα. Τα νεώτερα, εν όψει της έναρξης των υπολοίπων αγώνων, από τις 21:45 και μετά, είναι ότι έπεσε η απόδοση της Νορθάμπτον...\nαπό το 2,00 στο 1,80. Ο "άσος" της στο ματς με την Μάκλσφιλντ παίζεται σε ποσοστό πάνω από 90%. Μεγάλο είναι το ποντάρισμα (πάνω από 80%) για τους "άσους" της Τσάρλτον (1,35) και της Μίλτον Κέινς Ντονς (1,45).\nΑναρτήθηκε από matsomenosgatos στις 9:03 μ.μ.


Τσουρής: «Θα χτυπήσουμε κάθε ματς» | Onsports.gr\nhome ΜπάσκετΓ' Εθνική ΑνδρώνΝότιος ΌμιλοςΝότος 2ος ΌμιλοςΤσουρής: «Θα χτυπήσουμε κάθε ματς» Κοινοποιήστε\nΤσουρής: «Θα χτυπήσουμε κάθε ματς»\tΣυντάκτης: Αλεξάνδρα Λούτση\nΔημοσίευση: Τετάρτη, 02 Νοεμβρίου 2011 19.06\nΣτην πρώτη παρουσία του στη Γ’ Εθνική ο Πολυκράτης δεν έχει καταφέρει ακόμα να γευθεί τη χαρά της νίκης.\tΟι Σαμιώτες έχουν μέχρι στιγμής δύο ήττες, με την τελευταία να έρχεται στο Πυθαγόρειο από τη Χαλκίδα. «Εμείς το παλέψαμε το παιχνίδι όσο μπορούσαμε, αλλά κάναμε στο τέλος μερικά λάθη εμείς, μερικά οι διαιτητές και χάσαμε στις λεπτομέρειες», παραδέχθηκε με δηλώσεις του στην επίσημη ιστοσελίδα της ΤΕ ΕΟΚ Σάμου ο Βαγγέλης Τσουρής. Είπε ακόμα… Για τα αντικείμενα που έπεσαν στον αγωνιστικό χώρο: «Ευχαριστούμε τον κόσμο που ήρθε. Ελπίζουμε, όμως, στα υπόλοιπα παιχνίδια να μην πετάξουν τίποτα από όσα πέταξαν. Η ομάδα κινδυνεύει πλέον με τιμωρία, όλα αυτά γράφτηκαν στο φύλλο αγώνα και δεν ξέρουμε τι θα γίνει».\nΓια το γεγονός πως απώλεσαν διαφορά δέκα πόντων (42-32) κι εν τέλει ηττήθηκαν: «Έπρεπε να μπουν κάποια σουτ, εμείς δεν τα βάλαμε και αντιδράσαμε νευρικά. Η Χαλκίδα μας πέρασε στο σκορ κι εκεί χάσαμε τη συγκέντρωσή μας. Θεωρώ πως κι εμείς αξίζαμε τη νίκη. Δεν αδικήθηκε κάποιος, ο αγώνας κρίθηκε στις λεπτομέρειες. Η Χαλκίδα είναι αρκετά καλή ομάδα».\nΓια τη συνέχεια του πρωταθλήματος: «Θα χτυπήσουμε όλα τα ματς εδώ μέσα, θα προσπαθήσουμε να «μαζέψουμε» ό,τι μπορούμε στα εκτός έδρας και στο τέλος θα κάνουμε ταμείο. Έχουμε ήδη χάσει δύο παιχνίδια στο τέλος. Λίγο η απειρία, λίγο η ελλιπής προετοιμασία, παιχνίδι το παιχνίδι όμως θα γινόμαστε καλύτεροι. Δεν υστερούμε κάπου».


agiovasilema: ΤΟ ΘΕΜΑ ΤΩΝ ΧΗΜΙΚΩΝ ΣΤΟΥΣ ΑΓ. ΘΕΟΔΩΡΟΥΣ ΑΦΟΡΑ ΟΛΟΥΣ ΜΑΣ ΕΞΑΙΤΙΑΣ ΤΗΣ ΜΟΛΥΝΣΗΣ ΠΟΥ ΘΑ ΠΡΟΚΥΨΕΙ ΣΕ ΤΕΡΑΣΤΙΑ ΑΚΤΙΝΑ.\nπρόσβαση τόσο στα παράλια της Πελοποννήσου, όσο στα νησιά του Σαρωνικού και στις δεκάδες κοντινές βραχονησίδες!\nΚαλούμε την τοπική κοινωνία να συσπειρωθεί στις ομάδες δράσης και αντίδρασης, και μαζικά να βοηθήσει στην συλλογή υπογραφών.Δεν πρόκειται για την αντίδραση σε μια εταιρία. Πρόκειται για την αντίδραση σε ένα σχέδιο άναρχης αρπακολατζίδικης βιομηχανοποίησης σαν το παράδειγμα του Ασπρόπυργου, των Οινοφύτων και της Ελευσίνας.\nΣχετική ανάρτηση: http://agiovasilema.blogspot.com/2011/07/blog-post_24.html


Πολιτισμός, επικοινωνία, παγκοσμιοποίηση Εκδόσεις Κέρκυρα - Economia Publishing Βιβλιοπωλείο Λεμόνι\nΕπιμέλεια: · Κώστας Αντ. Πετράκης\nPetrakis, Kostas Ant. ¹\nΟ Κώστας Αντ. Πετράκης τελείωσε τις προπτυχιακές σπουδές του αλλά και το διδακτορικό του στο Πάντειο Πανεπιστήμιο. Έχει συνεργαστεί και με άλλα ΤΕΙ αλλά σήμερα διδάσκει στο Τμήμα Δημοσίων Σχέσεων και Επικοινωνίας του ΤΕΙ Ιονίων Νήσων ως επιστημονικός συνεργάτης.\nΈκδοση: Μάιος 2011 από "Κέρκυρα - Economia Publishing"\nΣελ.:256 (21χ14), Μαλακό εξώφυλλο, ISBN: 960-9490-08-5\nΘέμα: "Επικοινωνία (Κοινωνικές επιστήμες)" "Παγκοσμιοποίηση"\nΆλλοι τίτλοι από Κώστας Αντ. Πετράκης\n(2005) Το ανατρεπτικό γέλιο, Ατραπός


Στην Κίνα έχει στραφεί το τελευταίο διάστημα ένα μεγάλο μέρος του ενδιαφέροντος, όσον αφορά την αγορά των smartphones.\nΈνας από τους Κινέζους, που μας απασχολεί τελευταία, είναι και η Vivo, η οποία τώρα συγκεντρώνει τα "φώτα" της δημοσιότητας στην παρουσίαση του πρώτου smartphone με ανάλυση οθόνης που ξεπερνά τα 1080p. Η εταιρεία ανακοίνωσε την παραγωγή μίας οθόνης smartphone ανάλυσης 2560x1440 pixels, δείχνοντας και το teaser ενός επερχόμενου προϊόντος, του XPlay 3S, που θα την ενσωματώνει και θα είναι, σύμφωνα με την Vivo, το πρώτο 2K smartphone στην αγορά.\nΔε γνωρίζουμε περισσότερα, προς το παρόν, πέραν του σκίτσου που βλέπετε πιο πάνω, αλλά και φημών που θέλουν τη συσκευή να ενσωματώνει επεξεργαστή Snapdragon 800, LTE υποστήριξη και πάνελ πιθανότατα 5,5 ιντσών.\nΑλήθεια, εσείς πιστεύετε ότι είναι χρήσιμη μία οθόνη τόσο υψηλής ανάλυσης σε ένα smartphone;\nUnwired View , GSM Arena


Αναρτήθηκε από exomatiakaivlepo στις 1/05/2011 10:17:00 π.μ. Δεν υπάρχουν σχόλια:\nΑναρτήθηκε από exomatiakaivlepo στις 1/05/2011 09:57:00 π.μ. Δεν υπάρχουν σχόλια:\nΑναρτήθηκε από exomatiakaivlepo στις 1/05/2011 09:49:00 π.μ. 5 σχόλια:\nΑναρτήθηκε από exomatiakaivlepo στις 1/04/2011 07:09:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 06:50:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 06:43:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 03:52:00 μ.μ. 1 σχόλιο:\nΔΕΛΤΙΟ ΤΥΠΟΥ 4-1-2010\nΑναρτήθηκε από exomatiakaivlepo στις 1/04/2011 03:22:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 02:44:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 01:26:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 12:24:00 μ.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 11:30:00 π.μ. 1 σχόλιο:\nΑναρτήθηκε από exomatiakaivlepo στις 1/04/2011 10:30:00 π.μ. Δεν υπάρχουν σχόλια:\nΑναρτήθηκε από exomatiakaivlepo στις 1/04/2011 10:12:00 π.μ. Δεν υπάρχουν σχόλια:\nΗ Ρηγίλλης στην ανακοίνωσή της υπενθυμίζει ότι στην συζήτηση στην Βουλή ο κ. Σαμαράς είχε αναφέρει ότι «δεν αρκούν ένα εκατομμύριο υπογραφές από οπουδήποτε. Πρέπει να προέρχονται από 7 χώρες μέλη, τουλάχιστον, και μάλιστα με θεσπισμένα ελάχιστα υπογραφών σε κάθε χώρας μέλους.\nΑναρτήθηκε από exomatiakaivlepo στις 1/04/2011 10:03:00 π.μ. 3 σχόλια:


Ιρ. Πιοτρόφσκαγια-Γιανκόφσκαγια: Ο ανακριτής άρπαξε ένα μπουκάλι και με χτύπησε στο κεφάλι: «Να η αλήθειά σου!» | Liberal.gr\nΗ ανάκριση κράτησε πολύ, πάρα πολύ, επτά ολόκληρους μήνες. Μας βασάνιζαν, μας χτυπούσαν, μου έσπασαν το κεφάλι, μέχρι σήμερα υπάρχει η ουλή, μας έβγαλαν τα δόντια. Δεν άντεξα και είπε: «Κύριε, κάπου πρέπει να υπάρχει η αλήθεια!». Ο ανακριτής είχε ένα μεγάλο μπουκάλι σαμπάνιας γεμάτο μεταλλικό νερό, τυλιγμένο σε εφημερίδα «Πράβντα». Ήταν το τελευταίο που άκουσα. Έχασα τις αισθήσεις μου.\nΓια μερικές μέρες δεν με ξαναπήραν για ανάκριση. Ήμουν στη φυλακή, όπου υπήρχαν πάρα πολλοί από τους αποκαλούμενους «τροτσκιστές», που ήταν εκεί από το 1937 (όλες οι φυλακές της Μόσχας εκκενώθηκαν κατά τη διάρκεια του πολέμου και τους κρατούμενους τους είχαν στείλει στην πόλη Σαράτοφ) και με είχαν προετοιμάσει. Με συμβούλευαν πώς να φέρομαι στην ανάκριση: δεν ξέρω, δεν άκουγα, δεν είδα, δεν υπογράφω τίποτα, δεν μπορώ να «δουλέψω» με αυτόν τον ανακριτή. Έτσι κι έκανα.\nΈμπαινα σοβαρή, γεμάτη μελανιές και σώπαινα. «Γιατί σωπαίνεις»; «Δεν θα δουλέψω μαζί σας, χρειάζομαι εισαγγελέα». Ο ανακριτής κάλεσε εισαγγελέα. Ήρθε και μου είπε: «Με καλέσατε;» «Ναι, βλέπετε με χτυπάει!» «Χτυπάει;» «Ναι. Μου έσπασε το κεφάλι, έχω ράμματα». Τότε ο εισαγγελέας είπε: «Δώστε!» και έτεινε το χέρι του στον ανακριτή. Εκείνος του έδωσε τη βεβαίωση που την είχαν υπογράψει οι δεσμοφύλακες και στην οποία έλεγε ότι έπεσα από τη σκάλα. Τότε κατάλαβα ότι είναι μάταια όλα. Η ανακριτής με πλησίασε και μου είπε: «Δεν σ’ αρέσει η σοβιετική εξουσία;» Του απάντησα: «Δεν πάτε στο διάβολο μαζί με την εξουσία σας!» Ωχ, πόσο χάρηκε! Αμέσως τα κατέγραψε όλα κι εγώ υπέγραψα. Αυτό υπήρχε υπογραμμισμένο με κόκκινη μελάνη στο κατηγορητήριό μου.\nΔικαστήκαμε από στρατοδικείο, τρομακτικά πράγματα! Μας χώρισαν σε ομάδες. Η μια ήταν τέσσερα ή πέντε αγόρια κι εγώ: αυτή ήταν η «τρομοκρατική μας ομάδα». Στο δικαστήριο ανέγνωσαν το κατηγορητήριο: απόπειρα δολοφονίας ενός εκ των ηγετών του κράτους (δηλαδή του Στάλιν). Τον Τόλια Γκριγκόριεφ τον καταδίκασαν στην εσχάτη των ποινών και τον εκτέλεσαν. Τα υπόλοιπα παιδιά καταδικάστηκαν σε δέκα χρόνια κάθειρξη, εγώ σε πέντε.\nΔουλεύαμε στην κατασκευή κάποιας σιδηροδρομικής γραμμής του Στάλινγκραντ, κουβαλούσαμε πέτρες. Δεν μας έδιναν σχεδόν καθόλου φαγητό. Μας έδιναν μόνο λίγη χορτόσουπα και όλοι μας ήμασταν εξαντλημένοι. Οι άνθρωποι σωριάζονταν κάτω από την εξάντληση και πέθαιναν. Στη συνέχεια, δεν μας έβγαζαν πια έξω από τη ζώνη. Αφού έπεσα κάτω πολλές φορές, άρχισαν να μου αναθέτουν πιο ελαφριές εργασίες.\nΣτη ζώνη, υπήρχαν στοιβαγμένα τα γυμνά κουφάρια των Γερμανών. Τα πτώματα των Γερμανών στρατιωτών τα φορτώναμε σε ένα κάρο που έσερναν δύο βόδια, τα μεταφέραμε σε ένα λάκκο και τα πετούσαμε μέσα. Έπρεπε να κάνουμε τρία δρομολόγια την ημέρα, αυτή ήταν η νόρμα.\nΌταν, λοιπόν, μια φορά ξεφόρτωνα τα αποστεωμένα πτώματα (προσπαθούσα με πολλή προσοχή να τα τραβήξω από το κάρο και να σπρώξω με τη σανίδα στο λάκκο), έπεσε στον λάκκο το καπέλο μου. Δεν μπορούσα να το πιάσω, φοβόμουν να κατέβω κάτω και τότε έγραψαν στο ποινολόγιο: απώλεια δημόσιου υλικού.\nΣτο στρατόπεδο μας είχαν χωρίσει σε μπριγάδες ανάλογα με το άρθρο του Ποινικού Κώδικα που είχαμε καταδικαστεί. Εγώ βρέθηκα σε μπριγάδα διανοουμένων. Όλοι τους ήταν πολύ αδύναμοι, δεν μπορούσαν να κάνουν δουλειές μέτριου βαθμού δυσκολίας. Δεν μπορούσαμε όμως να κάνουμε τίποτα, μας υποχρέωναν να κάνουμε άσκοπες, ανεξήγητες για έναν λογικό άνθρωπο, δουλειές.\nΣτη μέση μας είχαμε κρεμασμένες τις καραβάνες του φαγητού. Μας υποχρέωναν κατά τη διάρκεια ολόκληρης της ημέρας να μαζεύουμε σε αυτές τις καραβάνες πετρούλες και να φτιάχνουμε σωρούς από αυτές. Την επόμενη ημέρα σκόρπιζαν αυτές τις πετρούλες σε όλη τη ζώνη και μας υποχρέωναν να τις μαζεύουμε πάλι σε σωρούς και στη συνέχεια να τις παίρνουμε από τη μια σωρό και να τις πηγαίνουμε σε μία άλλη που ήταν λίγα μέτρα πιο πέρα...\nΜέσα στη ζώνη κυλούσε ένα ρυάκι. Το χώρισαν στη μέση με σανίδες και να μας υποχρέωναν να παίρνουμε νερό με τις καραβάνες από τη μια πλευρά και να το χύνουμε στην άλλη. Έβαζαν μάλιστα σημάδια: εδώ θα παίρνετε το νερό και εδώ, μετά τη σανίδα, θα το χύνετε.\nΗ κατάσταση της υγείας μου επιδεινωνόταν μέρα με την ημέρα. Άρχισαν και πάλι οι αφόρητοι πονοκέφαλοι και η ουλή στο κεφάλι που απέκτησα στην ανάκριση, άρχισε να πυορροεί. Μ’ έστειλαν στο νοσοκομείο του στρατοπέδου, όπου η γιατρός ήταν η κρατούμενη Γιλένα Βλαντίμιροβνα Μποντς-Μπουγιέβιτς.\nΜε περιποιήθηκε και μου φέρθηκε πολύ καλά, έγραψε μάλιστα και ένα γράμμα στην μητέρα μου, λέγοντάς της πως με είχε μεγαλώσει καλά και πως παρά το γεγονός πως βρέθηκε μέσα σε τόσο φρικτές συνθήκες, παρέμεινα το ίδιο καλό κορίτσι που ήμουν και παλιά. Μου έδινε επιπλέον φαγητό κι έτσι άρχισα να συνέρχομαι. Εκτός από αυτό μου έμαθε λίγα πράγματα για τα φάρμακα, θέλοντας να με κάνει κάτι σαν αδελφή νοσοκόμα. Ήμουν ακόμη άρρωστη, αλλά τη βοηθούσα και μάλιστα αναλάμβανα την εφημερία ως βραδινή καθαρίστρια.\nΜία καλοκαιρινή ημέρα, περνώντας δίπλα από το νεκροτομείο, το οποίο τις νύχτες παρέμενε κλειστό, άκουσα κάποιον να χτυπάει από μέσα. Μπήκαμε μαζί με τον νοσηλευτή, γιατί φοβόμουν να πάω μόνη μου. Ανοίξαμε την πόρτα κι είδαμε έναν τελείως γυμνό άντρα που για κάποιο λόγο φορούσε μόνο τα γυαλιά του και με δεμένη μία σιδερένια μπάλα στο πόδι. Ήταν ένας από το Λένινγκραντ ονόματι Κοσκαμάντοφ...\nΌρμησε προς το μέρος μας φωνάζοντας: «Με διέγραψαν ξανά από το συσσίτιο, δεν μου έδωσαν πάλι την μερίδα μου!». Δεν ήταν η πρώτη φορά που έμενε στο νεκροτομείο, αδιαφορούσε παντελώς που ζούσε ανάμεσα στους νεκρούς. Το μοναδικό πράγμα που τον απασχολούσε ήταν ότι του έκοψαν το συσσίτιο, πράγμα πιο τρομακτικό και από τον ίδιο τον θάνατο.\nΠώς όμως βρίσκονταν οι ζωντανοί στο νεκροτομείο; Στην πλειοψηφία μας όλοι υποφέραμε από ποδάγρα που είναι η αρρώστια του εξαντλημένου οργανισμού. Ο οργανισμός είχε εξαντληθεί σε τέτοιο βαθμό που δεν ακουγόταν σχεδόν καθόλου ο σφυγμός και σ’ αυτή την κατάσταση αρκούσε η εντολή του νοσηλευτή: α-α-α!... πάρτε, πάρτε...\n* Η Ιρίνα Πιοτρόφσκαγια-Γιανκόφσκαγια, γεννήθηκε το 1924 στην πόλη Σαράτοφ. Το 1941 τη συνέλαβαν ύστερα από καταγγελία ενός συμμαθητή της ότι διάβασε το «αντεπαναστατικό» ποίημα του Σεργκέι Γιεσένιν «Επιστροφή στην πατρίδα».


Μισοάδειο ή μισογεμάτο το ποτήρι; - Μπάμπης Τσιμπίδας - SPORT 24\nΟ Παναθηναϊκός προκρίθηκε στα πλέι οφ του Champions League με δύο νίκες επί της Μάδεργουελ, όμως το ζητούμενο για τον Παναθηναϊκό είναι η επόμενη μέρα.\nΔημοσίευση: 09 Αυγ. 2012 16:02\nΟ Παναθηναϊκός απέναντι στη Μάδεργουελ επιβεβαίωσε τα προγνωστικά της κλήρωσης του γ’ προκριματικού γύρου. Προκρίθηκε στα πλέι οφ με δύο νίκες και απέδειξε ότι ήταν ανώτερος, ακόμα και στη σεζόν με ένα από τα πιο αδύναμα ρόστερ της ιστορίας του.Πρακτικά, ο μεγαλύτερος αντίπαλος του Παναθηναϊκού δεν ήταν η Μάδεργουελ, αλλά η πίεση επειδή ήταν τα παιχνίδια της σεζόν. Από την έκβαση τους, εξαρτιόταν η οικονομική επιβίωση της ΠΑΕ και ευτυχώς, επετεύχθη και τα περίπου 6 εκατομμύρια ευρώ θα εισρεύσουν στα ταμεία της πράσινης ΠΑΕ.\nΑγωνιστικά, κρίνοντας τα παιχνίδια του Παναθηναϊκού με τη Μάδεργουελ, κάποιος μπορεί να δει το ποτήρι μισοάδειο ή μισογεμάτο…Εάν το δει μισογεμάτο, θα κρατήσει την εμφάνιση του Σισοκό, το κλίμα στις εξέδρες, τη συνεργασία των Μπουμσόνγκ-Βελάσκες, το ταίριασμα του Χριστοδουλόπουλου σε ελεύθερο ρόλο… Και αρκετά ακόμα στοιχεία που μπορεί να έχει παρατηρήσει.Εάν το δει μισογεμάτο, θα σταθεί στο κακό πρώτο ημίχρονο, στις στιγμιαίες αδράνειες, σε διάφορα κενά στο ρόστερ… Και σε ότι ενδεχομένως να έχει εντοπίσει.Η αλήθεια όμως είναι κάπου στη μέση… Ο Παναθηναϊκός είχε καλά στοιχεία και κακά στοιχεία. Δεν χρειάζεται ούτε η υπερβολή, ούτε η απαξίωση. Ο Παναθηναϊκός οφείλει να βελτιώσει τα θετικά και να διορθώσει τα αρνητικά και να πορευτεί εν όψει των πλέι οφ του Champions League. Ο Παναθηναϊκός θα μπει στην κληρωτίδα της Παρασκευής έχοντας δικαίωμα στο όνειρο, ανεξάρτητα από το αποτέλεσμα της. Ανάλογα με τον αντίπαλο, οι πιθανότητες θα μειωθούν ή θα αυξηθούν ελαφρώς, αφού σε κάθε περίπτωση το φαβορί δεν θα είναι ο Παναθηναϊκός.Πάντως, είναι σίγουρο πως εάν θέλει να διεκδικήσει ρεαλιστικά την είσοδο του στους ομίλους, οφείλει να παρουσιάσει ένα πολύ καλύτερο πρόσωπο και να ανεβάσει την απόδοση του στο κατακόρυφο. Τι θα συμβεί, θα το δούμε. Αρχής γενομένης από την Παρασκευή, όταν και θα γίνει γνωστός ο αντίπαλος.Το μεγαλύτερο όφελος είναι όμως η υγεία στις κερκίδες. Το κλίμα στο ΟΑΚΑ το βράδυ της Τετάρτης ήταν διαφορετικό και νομίζω πως αυτό το κατάλαβαν όσοι ήταν παρόντες. Αυτό είναι το σημαντικότερο κέρδος και σίγουρα η ομάδα θα κερδίσει πολλά περισσότερα στο μέλλον.


Category: ΖΩΓΡΑΦΙΚΗ - Φυσικη Αγωγη +1 το κρατουμενο\nΣτο ρυθμο ... τησ Διαφορετικοτητασ!!\nσυνεργασια με το 5ο Δημοτικο σχολειο γερακα\nΤρία σχολεία, τρεις δράσεις, δύο εκπαιδευτικοί ειδικοτήτων ... μία συνεργασία!!!\nΜέσα στις προγραμματισμένες μας δραστηριότητες των δράσεων στα 26ο & 29ο Δημοτικά Σχολεία Αχαρνών ήταν και η συνεργασία με το 5ο Δημοτικό Σχολείο Γέρακα. Καθώς οι δράσεις κορυφώθηκαν και στα δύο σχολεία, έφτασε η στιγμή να βρεθούμε όλοι από κοντά. Οι μαθητές και των δύο σχολείων την περίμεναν με λαχτάρα για να μοιραστούν τις εμπειρίες τους και μέσα από αυτές να ζήσουν νέες!\nΤην κοινή μας δραστηριότητα την ονομάσαμε "Στο Ρυθμό της ... ΔιαΦοΡεΤιΚόΤηΤας!"\nΒρήκαμε τα κοινά στοιχεία των δράσεων μας και οργανώσαμε τη δραστηριότητα. Στόχος μας ήταν η συνδυαστική μάθηση μέσα από την αλληλεπίδραση των μαθητών, η έμπνευση και η συνεργασία με μαθητές άλλων σχολείων.\nΚοινά στοιχεία ο ρυθμός, η κίνηση και το ανθρώπινο σώμα! Συνδυάσαμε τις δραστηριότητες της κάθε δράσης που ταίριαζαν με την άλλη και τις ενώσαμε.\nΑς αφήσουμε όμως να μιλήσει η εικόνα μέσα από τα βίντεο ...\nΣτο 5ο Δημοτικό Σχολείο Γέρακα η Μουσικός τους κ. Ναταλία Τσακμακίδου επιμελήθηκε τη δράση "Σκέψου ΔιαΦοΡεΤιΚά, έλα ένα βήμα πιο κοντά!"\nΟι μαθητές της Ε' τάξης μας έμαθαν ένα νέο ρυθμό μέσα από ένα Παραδοσιακό τραγούδι από τη Βολιβία το La Mariposa (Η πεταλούδα) και μας παρουσίασαν το χορό που είχαν ετοιμάσει για τη δράση!!\nΜας υποδέχτηκαν στο σχολείο τους χαρίζοντας μας κάρτες που ζωγράφισαν, με θέμα τη διαφορετικότητα και μέσα βρήκαμε τους στίχους και την παρτιτούρα του τραγουδιού!\nΜας ξενάγησαν στο χώρο του σχολείου τους και μας έδειξαν τους πίνακες που ζωγράφισαν με το στόμα με μουσικά θέματα και όχι μόνο ...\nΠραγματικά οι μαθητές με την καθοδήγηση της εκπαιδευτικού τους δημιούργησαν μικρά έργα τέχνης!!! Δείτε πως εδώ\nΑπό 26ο & 29ο Δημοτικά Αχαρνών συνδυάσαμε δύο δράσεις που "έτρεξαν" μέσα από το μάθημα της Φυσικής Αγωγής.\n"Το σώμα μου ... αυτός ο υπέροχος άγνωστος" &\n"Κινούμαι στο ρυθμό, χορεύω στης ζωής τον παλμό"\nΕμείς με τη σειρά μας τους μάθαμε ένα ΔιαΦοΡεΤιΚό ρυθμό με το παιχνίδι cup game με τα ποτήρια που τους προσφέραμε με γραμμένες πάνω τις ευχές μας!\nΤους μάθαμε και παίξαμε το παραολυμπιακό άθλημα Goalball που είναι για άτομα τυφλά και με μειωμένη όραση. Παίξαμε με τα ξυλοπόδαρα για να νιώσουν πως είναι να κινείσαι με ένα "ξένο" μέλος!! Στο τέλος όλοι μαζί παίξαμε με το αλεξίπτωτο που απαιτεί συντονισμό και συνεργασία ... τα πήγαμε περίφημα όμως γιατί είχαμε ήδη γίνει ομάδα!\nΗ συνεργασία μας με το 5ο Δημοτικό Σχολείο Γέρακα ήταν μια δραστηριότητα που πρωταγωνιστές ήταν τα παιδιά, η συμμετοχή όλων, η συνεργασία, η συνδυαστική μάθηση, η διασκέδαση, η χαρά και ο ενθουσιασμός!! Μια ΔιαΦοΡεΤιΚή συνεργασία που ο Παλμός της θα μείνει μια γλυκιά ανάμνηση!\nΚαθώς μπαίναμε στο πούλμαν για την επιστροφή με χαρά βλέπαμε τα παιδιά σε ομάδες να παίζουν το cup game που τους μάθαμε ... κι εμείς όμως δεν πήγαμε πίσω ... στο δρόμο για το σχολείο μας τραγουδούσαμε το La Mariposa!!! Τις επόμενες μέρες μάλιστα θα το χορέψουμε και στο σχολείο μας.\nΠνευματικά δικαιώματα © 2014 Μαρία Τσουκνίδα, Ναταλία Τσακμακίδου, 26 & 29ο Δημοτικά Σχολεία Αχαρνών\nΣΤΕΙΛΕ ΟΛΟΥΣ ΤΟΥΣ ΦΙΛΟΥΣ ΜΟΥ ΣΧΟΛΕΙΟ, 2014\nΤα σχολεία μας, 26ο & 29ο Δημοτικά Σχολεία Αχαρνών, συμμετείχαν στην Παγκόσμια Εβδομάδα Δράσης για την Εκπαίδευση 2014 (4-10 Μαΐου) της actionaid, με τίτλο «Στείλε όλους τους φίλους μου σχολείο». Η φετινή εβδομάδα δράσης αφορούσε στα παιδιά, που λόγω κάποιας αναπηρίας, δεν μπορούν να φοιτήσουν σε σχολεία.\nΣτο σχολείο που ονειρευόμαστε δεν υπάρχουν διακρίσεις, έτσι στο μάθημα της Φυσικής Αγωγής οι μαθητές έπαιξαν παραολυμπιακά αθλήματα, Goalball και Καλαθοσφαίριση με αναπηρικά αμαξίδια χρησιμοποιώντας καρέκλες γραφείου με ροδάκια.\nΗ δραστηριότητα ολοκληρώθηκε σε συνεργασία με την δασκάλα κ. Βασιλική Καρακώστα, που με τα τριτάκια της έφτιαξε ένα pop up βιβλίο και ένα σχηματοποίημα.\nΤα τριτάκια μας δημιούργησαν με το σώμα τους το σύνθημα «School for all» και οι μαθητές της έκτης με τα σώματά τους σχημάτισαν "παιδιά με αναπηρίες", στέλνοντας μήνυμα συμπαράστασης σε όλα τα παιδιά του κόσμου που λόγω αναπηρίας δεν έχουν πρόσβαση στην εκπαίδευση. Ολοκληρώνοντας την δραστηριότητα μας στείλαμε τα βίντεο μας και τις χάρτινες αλυσίδες στην ActionAid.\nΗ ανάρτηση από την ηλεκτρονική εφημερίδα των σχολείων μας εδώ\nΠερισσότερα για την Παγκόσμια Εβδομάδα Δράσης για την εκπαίδευση μπορείτε να δείτε εδώ\nΠνευματικά δικαιώματα © 2014 Μαρία Τσουκνίδα, Βασιλική Καρακώστα και 26ο & 29ο Δημοτικά Σχολεία Αχαρνών\nΤι είναι η Ζεστές Χνουδόμπαλες; Πως τις βρίσκει κανείς;\nΤην απάντηση σας τη δίνουν οι μαθητές της Β' τάξης του 26ου Δημοτικού Σχολείου Αχαρνών!\nΜέσα από τη δράση "Αναγνωρίζω τα συναισθήματά μου", διαβάσαμε το Χνουδωτό Παραμύθι, αγνώστου συγγραφέα.\nΜέσω της μουσικοκινητικής αγωγής οι μαθητές με τη χρήση των μουσικών οργάνων, κινήθηκαν στο χώρο εκφράζοντας με ήχο και κίνηση συναισθήματα που βίωσαν κατά την ανάγνωση και με παντομίμα έδωσαν τη δική τους εκδοχή για τέλος του παραμυθιού, μιας και το παραμύθι δεν είχε τέλος...\nΣτη συνέχεια έπαιξαν το παιχνίδι του καθρέφτη βλέποντας μέσα από τον άλλον, τα συναισθήματα που επέλεγαν.\nΣτο δεύτερο μέρος της δράσης οι μαθητές έφτιαξαν με πλαστελίνη "φατσούλες" που απεικονίζουν διάφορα συναισθήματα.\nΣτο τρίτο μέρος της δράσης οι μαθητές διάλεξαν το τέλος του παραμυθιού ... παμψηφεί!!\nΧωρίσαμε το παραμύθι σε σκηνές και κάθε μαθητής ανέλαβε να ζωγραφίσει μία ή και περισσότερες από αυτές.\nΤα χρωματιστά μολύβια πήραν φωτιά και οι μαθητές με πολύ φαντασία εικονογράφησαν μέχρι την τελευταία σκηνή το "Χνουδωτό Παραμύθι"\nΑν θέλετε λοιπόν να μάθετε όχι μόνο τι είναι οι Ζεστές Χνουδόμπαλες αλλά και το τέλος του παραμυθιού ... δείτε το βίντεο που είναι συλλογικό αποτέλεσμα των δημιουργιών τους!\nΑναδημοσίευση από παλιότερη ανάρτηση στην ηλεκτρονική εφημερίδα του σχολείου.\nΠνευματικά δικαιώματα © 2012 Μαρία Τσουκνίδα (δεν αφορούν το παραμύθι το οποίο ανήκει σε άγνωστο συγγραφέα)\n* Πτυχιούχος ΤΕΦΑΑ\nΕθν. & Καποδιστριακό Παν/μίο Αθηνών\n* Εκπαιδευτικός Φυσικής Αγωγής στην Α/βαθμια Εκπαίδευση\n*Προπονήτρια Κλασικού Αθλητισμού του Α.Ο.Πάρου\nΜΠΑΣΚΕΤ ΜΕ ΑΜΑΞΙΔΙΑ


Ιστολόγιο για την Ποίηση, την Εκπαίδευση και την Ψυχική Υγεία: Roderick Beaton, Ο πόλεμος του Μπάιρον Ρομαντική εξέγερση - Ελληνική επανάσταση, Εκδ. Πατάκη\nRoderick Beaton, Ο πόλεμος του Μπάιρον Ρομαντική εξέγερση - Ελληνική επανάσταση, Εκδ. Πατάκη\nΟ καθηγητής και συγγραφέας Roderick Beaton δεν χρειάζεται συστάσεις. Ως ένας από τους πλέον επαΐοντες στην ελληνική ιστορία και ιδίως στην ιστορία της ελληνικής λογοτεχνίας, αποφάσισε να ασχοληθεί με αυτό το ζήτημα όταν ξέσπασε η εγχώρια οικονομική κρίση. Όχι όμως άμεσα, αλλά μέσα από το πρίσμα (ορθότερα: τα πολλαπλά πρίσματα) της ιστορίας του ασφαλώς γνωστότερου φιλέλληνα, του Λόρδου Μπάιρον (1788-1824). Τα δύο βασικά ερωτήματα που θέτει ο Beaton στο έργο τουΟ πόλεμος του Μπάιρον. Ρομαντική εξέγερση, ελληνική Επανάσταση είναι τα εξής: τι ώθησε έναν από τους κορυφαίους ποιητές της νεωτερικότητας να ταξιδέψει σε έναν εμπόλεμο τόπο για να βοηθήσει τους κατοίκους του να ελευθερωθούν από τον μακραίωνο ζυγό τους, ιδίως μάλιστα όταν ο ίδιος έτρεφε μάλλον αρνητικά αισθήματα για τον ίδιο ακριβώς τόπο και τους ίδιους ακριβώς κατοίκους, τα οποία γεννήθηκαν κατά τα πρώτα του ταξίδια στον ευρύτερο –και τότε ακόμα υπόδουλο– ελλαδικό χώρο; Και πώς σχετίζονται όσα βίωσε ο Μπάιρον με όσα ταλανίζουν σήμερα και στον ίδιο γεωγραφικό χώρο εμάς, τους απογόνους των επαναστατών;\nΑναρτήθηκε από Νίκος Τομαράς στις 25.3.16


Σάλος με τους βάρβαρους της Ευρώπης: η γερμανική αλυσίδα σουπερ μάρκετ Real πουλάει στρατιωτικές στολές των Ναζί! Σάλος με τους βάρβαρους της Ευρώπης: η γερμανική αλυσίδα σουπερ μάρκετ Real πουλάει στρατιωτικές στολές των Ναζί! – Κατοχικά Νεα, Εδώ η αλήθεια Ζει ακόμα…\nPosted on 6 Δεκεμβρίου 2017 6 Δεκεμβρίου 2017 by ΚΟΡΑΞ\n4 thoughts on “Σάλος με τους βάρβαρους της Ευρώπης: η γερμανική αλυσίδα σουπερ μάρκετ Real πουλάει στρατιωτικές στολές των Ναζί!”\nΟι πόλεμοι στον ERIDU (Γη) τελείωσαν μία για πάντα; Η απάντηση είναι απλή και μονολεκτική. ΟΧΙ. Τα τελευταία 2000 χρόνια έχουν γίνει πολλές προσπάθειες να υπονομευθεί η επικυριαρχία των αποστατών ερπετοειδών SSS–TA. Μία από τις πιο πρόσφατες προσπάθειες έγινε από την Αυτοκρατορία των SSS. Διαπερνώντας την ηλεκτρονική κουρτίνα είχαν επαφή με ένα ευάλωτο ανθρώπινο ον το όνομα του οποίου ήταν Αδόλφος Χίτλερ. Εκείνος συναίνεσε στις επισκέψεις των «Παλαιών» terrapapers η αληθεια ειναι ολοφανερη\n6 Δεκεμβρίου 2017 at 14:17\nτι λες ανθρωπε μου\n6 Δεκεμβρίου 2017 at 16:33\nΗ ιστοσελίδα του real.de δουλεύει όπως ακριβώς και του amazon και του ebay μια πλατφόρμα που πουλά διάφορα είδη από άλλες επιχειρήσεις. Όπως πουλά το ebay και το amazon και διάφοροι άλλοι στολές των ναζί έτσι πουλά και το real.de εκτός και μας πειράζει λόγω του ότι είναι γερμανική εταιρεία ενώ οι άλλες που δεν είναι χαλαρά. Αν οι στολές πουλάν γενικά πολύ αυτό είναι ένα άλλο θέμα συζήτησης.\n6 Δεκεμβρίου 2017 at 14:32\nΘα πάρω μια στον πρωθυπουργό μας που είναι πολύ πατριωτης\n6 Δεκεμβρίου 2017 at 21:09


Διαδρομή σκότους για τον πολιτισμό :: left.gr\n21:16 | 07.11.2020\nΔιαδρομή σκότους για τον πολιτισμό\nΔυστυχώς, όλη αυτή η πραγματικότητα την οποία βιώνουμε μας οδηγεί στη διαπίστωση πως οργανώνεται ένας πολιτισμός για λίγους, από λίγους και αδρά αμειβόμενους\nΣε εποχές πανδημίας και παγκόσμιου τρόμου, δεν υπάρχουν περιθώρια για πολιτικαντισμούς και προχειρότητες.\nΟι κυβερνήσεις θα πρέπει να προστατέψουν την υγεία των πολιτών. Πώς όμως; Με διαφάνεια και επιστημονική επάρκεια ή μπακαλίστικα, όπως το πράττει η ελληνική κυβέρνηση; Είδε, διάβασε κανείς τα πρακτικά των συνεδριάσεων της επιτροπής των σημαντικών επιστημόνων που την στελεχώνουν; Όχι. Αυτό που μαθαίνουμε είναι οι αποφάσεις της κυβέρνησης, με βάση τις θέσεις της επιτροπής. Αλλά ποιες λεπτομερώς είναι αυτές οι θέσεις, το αγνοούμε.\nΕνδιαφέρον έχει ο τρόπος που το υπουργείο Πολιτισμού διαχειρίζεται το θέμα. Αν τα θέατρα, οι μουσικές σκηνές, οι κινηματογράφοι, παρ' όλη τη συμμόρφωσή τους με τα υγειονομικά πρωτόκολλα, είναι εστίες μετάδοσης του ιού, να αναστείλουν τη λειτουργία τους. Ενδιαφέρον όμως έχει η επιστολή που απέστειλε η Πανελλήνια Οργάνωση Θεάματος Ακροάματος προς τον ΕΟΔΥ και τους αρμόδιους υπουργούς και γραμματείς, όπου ζητάει να μάθει πόσα κρούσματα συνδέονται με εκδηλώσεις, πόσοι θεατές παρουσιάστηκαν θετικοί σε τυχαία τεστ και οτιδήποτε άλλο στοιχειοθετεί επιστημονικά την ανάγκη ενός τόσο αυστηρού και καταστροφικού πλαισίου.\nΚαι να δεχθούμε ότι, παρ' όλα αυτά, ο συνωστισμός σε αίθουσες τέχνης μπορεί να μεταδώσει τον κορωνοϊό. Να δεχθούμε ότι οι επαγγελματίες του πολιτισμού θα μείνουν άνεργοι. Ποια είναι η φροντίδα της πολιτείας; Ένα αναιμικό επίδομα 534 ευρώ για ποιος ξέρει πόσους μήνες. Και αυτό όμως, με τις προϋποθέσεις που μπαίνουν από το υπουργείο, το εισπράττουν λίγοι. Οι πληροφορίες μου είναι πως αφορά γύρω στα 9.000 άτομα από τα 55.000 του χώρου. Τον περασμένο Ιούνιο, η κ. υπουργός υποσχέθηκε ένα ποσόν 2.000 ευρώ στις Αστικές Μη Κερδοσκοπικές Επιχειρήσεις στον χώρο του θεάτρου. Ακόμα περιμένουν. Επανέρχεται με ΚΥΑ, για πρόσκληση εκδήλωσης ενδιαφέροντος για επιχορήγηση στους πληττόμενους θεατρικούς οργανισμούς, αλλάζοντας συνεχώς τις προϋποθέσεις για τους δικαιούχους. Δύο μήνες μετά την ολοκλήρωση κατάθεσης των αιτήσεων με συγκεκριμένα χαρακτηριστικά και δίχως έκδοση νέας Υπουργικής Απόφασης, πληθώρα αιτούντων ειδοποιούνται από τη «Διεύθυνση Θεάτρου» του υπουργείου ότι είναι απαραίτητη η προσκόμιση νέων δικαιολογητικών. Τι τους ζητάει λοιπόν; Να κάνουν έξοδα, προσλήψεις, παραγωγή κ.λπ. και μετά το υπουργείο Πολιτισμού θα αποφασίσει αν θα τους χορηγήσει κάποιο ποσόν!\nΥποστηρίζουν οι κυβερνώντες ότι σε όλη την Ευρώπη οι χώροι πολιτισμού κλείνουν. Αυτό που δεν αναφέρουν είναι τα ποσά στήριξης που δαπανώνται. Στην Ισπανία, για παράδειγμα, το κράτος καλύπτει το 70 με 80% του μισθού των εργαζομένων στον πολιτισμό. Και να θυμίσουμε πως 37 δισ. ευρώ βρήκε η κυβέρνηση της Ν.Δ. στα ταμεία, τα οποία φρόντισε να συγκεντρωθούν η κυβέρνηση του ΣΥΡΙΖΑ.\nΔυστυχώς, ο πολιτισμός στην Ελλάδα έχει μπει σε περίοδο ανθρωπιστικής κρίσης. Το σωματείο μουσικών Θεσσαλονίκης οργανώνει συσσίτια. Σε όλη τη χώρα, οι ηθοποιοί κρέμασαν τα κοστούμια τους στο καμαρίνι τους, οι μουσικοί έβαλαν στις θήκες τα όργανά τους, η οθόνη των κινηματογραφικών αιθουσών παραμένει λευκή και άδεια.\nΤο υπουργείο Πολιτισμού δεν έχει χρόνο να ασχοληθεί με τα προβλήματα των πολλών. Δουλεύει εντατικά όμως σε συναντήσεις που αφορούν απευθείας αναθέσεις σε λίγους. Μα αυτή η βοήθεια, με αδιαφανή μάλιστα κριτήρια, σε ορισμένους δεν αρκεί.\nΔυστυχώς, όλη αυτή η πραγματικότητα την οποία βιώνουμε μας οδηγεί στη διαπίστωση πως οργανώνεται ένας πολιτισμός για λίγους, από λίγους και αδρά αμειβόμενους. Ένας πολιτισμός ελεγχόμενος, αδιαφανής ως προς τα οικονομικά και αξιοκρατικά κριτήρια και δεδομένα.\n* Ο Πάνος Σκουρολιάκος είναι βουλευτής Ανατολικής Αττικής, αν. τομεάρχης Πολιτισμού της Κ.Ο του ΣΥΡΙΖΑ - Προοδευτική Συμμαχία


«Άσπροι σκύλοι, Μαύροι σκύλοι, όλοι οι σκύλοι μια γενιά»\nBy aliatas on 6 Ιουλίου 2015 ΔΙΑΦΟΡΑ\nΤα Ραμφίσματα Του Αετού (6-7-2015)\n1. «Άσπροι σκύλοι, Μαύροι σκύλοι, όλοι οι σκύλοι μια γενιά» Νίκος Ζαχαριάδης\n2. Οι πληροφορίες λένε ότι μετά την απόκτηση του Τζιοβάνι και ενός τερματοφύλακα το ρόστερ της νέας ΑΕΚ ολοκληρώνεται. Ερώτηση 1η: που είναι η σίγουρη μεταγραφή αεροδρομίου; Ερώτηση 2η: Για να έχουμε ένα τέτοιο ρόστερ ανεχτήκαμε τον εξευτελισμό του υποβιβασμού; Ερώτηση 3η: Είναι αυτό ένα ρόστερ πρωταθλητισμού;\n3. Παιδιά αυτό το: «Οι άνθρωποι της Δικέφαλος Α.Ε. δεν θέλουν να χαθεί κι άλλος χρόνος» μπορεί άνετα να σταθεί και σαν ανέκδοτο.\n4. Σύμφωνα με επιβεβαιωμένες πληροφορίες ο ΣΥΡΙΖΑ θα υπογράψει το νέο μνημόνιο στο θέρετρο της Βάρκιζας. Έχει και τον φούρνο στη γωνία με τα τουλουμπάκια…\n5. Επειδή συχνά ακούω και διαβάζω ότι για πρώτη φορά έχει γίνει τέτοια δουλειά στην υπόθεση Γήπεδο στη Νέα Φιλαδέλφεια. Απλά για την αποκατάσταση της ιστορικής αλήθειας θα ήθελα να πω ότι ο Γρανίτσας είχε εκδώσει κανονικά την άδεια οικοδομήσεως. Άρα τουλάχιστον προς το παρόν αυτός είχε φτάσει πιο κοντά στην ανέγερση ενός ιδιωτικού γηπέδου από τους σημερινούς. Όχι ότι σημάνει κάτι αυτό, απλά για την ιστορία το καταθέτω.\n6. Στο Ηράκλειο της Κρήτης, κατά τη διάρκεια του Παγκοσμίου Πρωταθλήματος μπάσκετ εφήβων (Κ-19), ο Αντε Αζόρ της Κροατίας ένα απ’ τα μεγαλύτερα ταλέντα του κροατικού μπάσκετ, υποχρεώθηκε να εγκαταλείψει την αποστολή γιατί αρνήθηκε να φορέσει συγκεκριμένη φίρμα παπουτσιών, που είναι χορηγός της Ομοσπονδίας, αφού ο ίδιος είχε συμβόλαιο με ανταγωνιστική εταιρεία. Να μας ζήσουν οι χορηγοί βρε και οι όμορφες στιγμές που μας προσφέρουν.\n7. Η κοινωνία των ηλιθίων είναι ταξική. Ένας πλούσιος ηλίθιος είναι πάντα πλούσιος. Ένας φτωχός ηλίθιος είναι συνήθως ηλίθιος…\n8. Νομίζω ότι από σήμερα Δευτέρα και για το διάστημα που θα ακολουθήσει, είναι μια καλή στιγμή για να βρεθεί και ο Μέγας Αλέξανδρος στην Αμφίπολη. Άλλη σωτηρία δε βλέπω.\n9. Παρακαλούνται πολύ τα εξαιρετικά και έμπειρα σε τέτοιες δημοκρατικές διαδικασίες επιτελεία των ΣΥΡΙΖΑ – ΑΝΕΛ να μας ετοιμάσουν ένα δημοψήφισμα με το ερώτημα: Μπορούν να συνυπάρξουν Τζιμπούρ-Σκόκο στην ΑΕΚ; Ναι ή Όχι;\n10. Καθίστε ρε παιδιά να κάνω εγώ μια ρεαλιστική πρόταση για την επόμενη μέρα στην πατρίδα μας: Κυβέρνηση εθνικής ενότητας με πρωθυπουργό κοινής αποδοχής!\n11. Όταν έπεσε το τείχος στο Βερολίνο το ’89 πραγματικά πίστεψα ότι θα αλλάξουν τα πράγματα. Μόνο που άλλαξαν πολύ περισσότερο προς το χειρότερο απ’ ότι περίμενα.\n12. Κερδοσκοπικό ποδόσφαιρο είναι να είσαι ο Κριστιάνο Ρονάλντο και να μην έχεις το παραμικρό πρόβλημα να πουλήσεις τα δικαιώματα εκμετάλλευσης της εικόνας σου, σε εταιρεία του προέδρου της ανταγωνιστικής στο πρωτάθλημα Ισπανίας Βαλένθια.\n13. Μόνο εγώ μπορώ να σε ψυχολογήσω ρε Έλληνα. Επειδή στο σπίτι σου κάνεις κουμάντο εσύ και κάνεις πάντα αυτό που θέλει η γυναίκα σου, ψήφισες ΟΧΙ έτσι για να καταλάβουν οι ευρωπαίοι ότι τα μέτρα θα περάσουν όχι γιατί το θέλουν αυτοί αλλά γιατί τα θέλει η κυβέρνησή σου! Έτσι για να τους την σπάσεις ρε μάγκα !\n14. Απίστευτο: Αίτημα Λαφαζάνη μετονομασίας του Παναθηναϊκού σε Δυναμό Αθήνας και του Ολυμπιακού σε ΤΣΣΚΑ Πειραιώς. Για την μετονομασία του ΠΑΟΚ σε Λοκομοτίβ Θεσσαλονίκης δεν χρειάστηκε καμία παρέμβαση μιας και η διαδικασία έχει ξεκινήσει με πρωτοβουλίες του Ιβάν. Και όλα αυτά προς τιμήν του μεγάλου φιλέλληνα Πούτιν. Εννοείτε ότι την ΑΕΚ δεν την έπιασε κανείς στο στόμα του.\n15. Βλέποντας κάποιους που είναι ερωτευμένοι με τις αυταπάτες να λύσανε απέναντι σε αυτούς που απλά αρνούνται να μπουν σε αυτή τη λογική θυμήθηκα τον Αϊνστάιν που έλεγε: «Μόνο δύο πράγματα είναι άπειρα: το σύμπαν και η ανθρώπινη βλακεία, και ως προς το σύμπαν διατηρώ κάποιες αμφιβολίες».\n16. Πάντως τελείωσε και το δράμα των φιλάθλων του Παναθηναϊκού, που η ΠΑΕ τους ήθελε το Ναι και η ΚΑΕ τους το Όχι…\n17. Έχει περάσει στα ψιλά αλλά είναι ακόμα μια ομορφιά του σύγχρονου μοντέρνου κερδοσκοπικού ποδοσφαίρου της αγοράς, οι αποκαλύψεις για το ρόλο των πολυεθνικών – χορηγών στην επιλογή των παικτών της Εθνικής ομάδας της Βραζιλίας μιας και το ποιος θα έπαιζε και το πόσο εξαρτιόταν απ’ τις… υποδείξεις των χορηγών!\n18. Καλά οι «Μένουμε Ευρώπη» είναι άνευ σχολιασμού προσωπικότητες. Όμως όλοι εσείς που βρίζατε και χλευάζατε τους «Μένουμε Ευρώπη» και ψηφίσατε «ΟΧΙ» για να μείνουμε στην Ευρώπη, νομίζετε ότι είσαστε καλύτεροι πασάδες μου;\n19. Αν είχε χιούμορ ο Αλαφούζος θα έλεγε ότι μετά την επικράτηση του ΟΧΙ χαλάει η μεταγραφή του Εσιέν γιατί δεν θα ξέρει σε τι νόμισμα θα τον πληρώνει.\n20. Κάνε το μπαμ ρε Τίγρη με Γιούνκερ γενικό κουμανταδόρο στην ΠΑΕ να τους στείλεις όλους αδιάβαστους.\n21. Υπηρεσιακός προπονητής στη ΝΔ ο Μεϊμαράκης. Σαν τον Γ.Χ. Γεωργιάδη στον ΠΑΟΚ ένα πράγμα


Το Μηχανικό αυτή τη στιγμή που μιλάμε είναι παρόν στην Κεφαλονιά. Είναι παρόν στη Σκόπελο. Αντιμετωπίσαμε άμεσα τις φυσικές καταστροφές. Δίνουμε φαγητό - και ιδίως στις περιοχές που έχουμε το προσφυγικό πρόβλημα - με τη συμμετοχή του στρατού, με μερίδες που μόνο οι Ένοπλες Δυνάμεις μπορούν να παραγάγουν. Είμαστε παρόντες παντού για ιατροφαρμακευτική φροντίδα.\nΤο ίδιο ακριβώς κάνουμε - και θα συνεχίσουμε να κάνουμε - με τη δυνατότητα που θα δώσουμε σε νέα παιδιά υπηρετώντας στη ΔΙΔΕΡΓΩΝ, στη ΜΟΜΑ ή σε άλλες υπηρεσίες, να παραμείνουν για τρία χρόνια στο στράτευμα, έχοντας αποκτήσει επαγγελματική εμπειρία ως χειριστές μηχανημάτων, ως μηχανικοί ή ως αρχιτέκτονες και με αυτήν την επαγγελματική εμπειρία να μπορούν να μπουν στη ζωή με έναν μεγαλύτερο οπλισμό.


ΕΠΙΣΗΜΟ: Συνεχίζει στα "σαλόνια" της Basket League ο ΑΠΟΠ!!! - Athlitika Press\nΕΠΙΣΗΜΟ: Συνεχίζει στα “σαλόνια” της Basket League ο ΑΠΟΠ!!!\nΤην απόφαση να αποδεχθεί την Wild Card που του δόθηκε από την Κυπριακή Ομοσπονδία Καλαθόσφαιρας πήρε η ομάδα Ανδρών του ΑΠΟΠ!\nΜετά απ’ αυτήν την εξέλιξη η ομάδα της Πάφου θα συνεχίσει να αγωνίζεται και στη νέα αγωνιστική περίοδο στο πρωτάθλημα της Basket League!\nΗ ομάδα μας είναι στην ευχάριστη θέση να ανακοινώσει την παραμονή της στην φετινή ΟΠΑΠ Basket League για την νέα αγωνιστική σεζόν 2020-2021, μετά την αποδοχή της wild card από την Κυπριακή Ομοσπονδία Καλαθόσφαιρας.\nΟ Α.Π.Ο.Π κατάκτησε το Double, Πρωτάθλημα και Κύπελλο στην Β1 Κατηγορία την αγωνιστική χρονιά 2018-2019 και ανέβηκε στην κατηγορία των ”μεγάλων”.\nΑπό τότε η ομάδα μας συνεχίζει την παρουσία της στην Basket League, όπου με την νέα αγωνιστική χρονιά έχει θέσει ως στόχους της, ακόμη καλύτερη πορεία και συνέχιση της αξιοποίησης των Κυπρίων καλαθοσφαιριστών μας καθώς και αξιοποίηση των νέων αθλητών μικρότερης ηλικίας που διοχετεύονται από την Ακαδημία μας κάθε χρόνο με επιτυχία στην Ανδρική Ομάδα.\nΘα ακολουθήσουν τις επόμενες ημέρες ανακοινώσεις ξένων και γηγενών καλαθοσφαιριστών αλλά και των Προπονητών που θα τρέξουν το πλάνο της ομάδας μας με έμφαση στην ανάδειξη νέων ταλέντων που θα στελεχώσουν τις αγωνιστικές μας ομάδες την νέα περίοδο!!\nΥΣ: Ως ένα από τα ιστορικότερα Σωματεία της πόλης μας, θα συνεχίσουμε να πρεσβεύουμε την Πάφο ανά το Παγκύπριο όπως κάναμε όλα τα χρόνια από την δημιουργία του καλαθοσφαιρικού μας τμήματος, με οδηγό μας πάντα τις αξίες και τα ήθη του Αθλητισμού.


Συνάντηση Κυριάκου Μητσοτάκη με τον Σταύρο Θεοδωράκη\nΔευ. 27 ΣΕΠ 21 21:55\n21.01.2016 - 13:50\nΟ πρόεδρος της ΝΔ, Κυριάκος Μητσοτάκης, συναντήθηκε με τον επικεφαλής του Ποταμιού, Σταύρο Θεοδωράκη.\nΣτον διάλογο που είχαν μπροστά στις τηλεοπτικές κάμερες οι δύο πολιτικοί αρχηγοί, ο κ. Μητσοτάκης είπε στον κ. Θεοδωράκη ότι είναι σημαντικό οι φιλοευρωπαϊκές μεταρρυθμιστικές δυνάμεις του τόπου να έχουν διάλογο.\n«Έχω αναγνωρίσει, στη συνολική σου προσπάθεια, την αποστροφή στο λαϊκισμό, κάτι στο οποίο θέλω να σταθώ ιδιαίτερα» ανέφερε ο πρόεδρος της ΝΔ.\n«Είναι χρήσιμο, όχι μόνο για να αισθανόμαστε εμείς καλά, αλλά για να αισθάνεται ασφάλεια η κοινωνία ότι υπαρχουν κάποιοι άνθρωποι αποφασισμένοι, παρά τις διαφορές τους να συμπλεύσουν για κάποιες μεγάλες μεταρρυθμίσεις για τη χώρα. Και αυτό είναι ένα μήνυμα που πρέπει να στείλουμε στον απογοητευμένο μας λαό, που φοβάται ότι θα πηγαίνουμε από παρακμή σε παρακμή» σημείωσε, από την πλευρά του, ο επικεφαλής του Ποταμιού.\n«Υπάρχει άλλος δρόμος. Ο δρόμος των μεταρρυθμίσεων, και θα τα λέμε πού συμφωνούμε και πού διαφωνούμε σε αυτές τις μεταρρυθμίσεις» πρόσθεσε ο κ. Θεοδωράκης.


-Πότε γεννήθηκε η επιθυμία σου για την παρουσίαση και το μόντελινγκ;\nΑπό τα μαθητικά μου ακόμα χρόνια αν και προχωρούσα πάνω σ’ ένα συγκεκριμένο πλάνο στο οποίο δεν υπήρχε πρόβλεψη ούτε για το ένα ούτε για το άλλο, η επιθυμία είχε περιοριστεί σε ευσεβή πόθο, που δεν πίστευα ποτέ ότι θα μπορούσε να υλοποιηθεί. Παρ’ όλα αυτά κάτω από το γυαλί του γραφείου μου ή στον τοίχο του δωματίου μου δεν υπήρχε η φωτογραφία του Ρουβά ή του Brand Pitt αλλά της Kate Moss, της Cindy Crawford της Tyra Banks, αλλά και της Κουλιανού ή της Αδάμ. Όσον αφορά την τηλεόραση ποτέ δεν μπορούσα να φανταστώ ότι κάποια στιγμή θα μπορούσα κι εγώ. Τώρα το πώς προκύψανε; ξεκίνησα το μόντελινγκ από χόμπι και μέσα από αυτό προέκυψε η τηλεόραση και όλα τ’ άλλα.\n-Υπήρξε κάτι άλλο που θα ήθελες να ακολουθήσεις και έμεινε ανεκπλήρωτο όνειρο για σένα;\nΔεν θα το έλεγα, αντίθετα μπόρεσα να κάνω αυτά που επιθυμούσα, ίσως όχι όσο το επιθυμούσα.\n-Όνειρα! Κάνεις συχνά και πόσο μακριά φτάνουν;\nΚαι ποιος δεν κάνει όνειρα, δεν μπορώ να φανταστώ ένα κόσμο χωρίς όνειρα και οράματα. Φυσικά και κάνω όνειρα, το θέμα όμως, δεν είναι απλώς να ονειρεύεσαι, αλλά και να προσπαθείς να υλοποιήσεις τα όνειρά σου κι επειδή εγώ θέλω να τα υλοποιώ δεν αφήνω τον εαυτό μου να παρασύρεται σε άπιαστα όνειρα, ξέρω μέχρι που μπορώ κι έτσι και τα καταφέρνω αλλά και δεν κινδυνεύω ν’ απογοητεύομαι.\n-Οικογένεια ή καριέρα; Ποιο έχει προτεραιότητα;\nΕγώ δεν ανήκω στην κατηγορία των γυναικών που κυνηγούν, με μεγάλη συνέπεια θα μπορούσα να πω, το γάμο και κατ’ επέκταση την οικογένεια. Σίγουρα το επιθυμώ και πολύ μάλιστα, αλλά χωρίς συμβιβασμούς. Αν είναι να γίνει θα προκύψει και τότε να είστε σίγουροι ότι θα είναι από προσωπική μου επιλογή μου και όχι από ανάγκη. Σύμφωνα λοιπόν με τη λογική μου, καταλαβαίνεις ότι για μένα οικογένεια ή καριέρα δεν αποτελούν δίλημμα και λειτουργούν ανεξάρτητα, έτσι αυτό τον καιρό απουσία ενδιαφέροντος για γάμο, ασχολούμαι με την καριέρα μου.\n-Θα ήθελες να παντρευτείς κάποιον Αμερικάνο η Έλληνα εκεί και να ζήσεις την υπόλοιπη ζωή σου ή θα ήθελες να επιστρέψεις πίσω για κάτι τέτοιο;\nΤο θέμα είναι, αν θέλω να ζήσω για πάντα στην Αμερική ή όχι κι αυτό ανεξάρτητα με το γάμο. Αν και είμαι ιδιαίτερα ευκολοπροσάρμοστο άτομο, η απάντηση είναι κατηγορηματική ΟΧΙ. Η Ελλάδα ασκεί μια ιδιαίτερη γοητεία επάνω μου, είναι σαν τον έρωτα της ζωής σου που δεν σ’ αφήνει ν’ ανασάνεις, κι όσο είσαι μακριά του, τόσο πιο πολύ σου λείπει. Σ’ αυτή τη περίπτωση φυσικά δεν ισχύει η ρήση, μάτια που δε βλέπονται... Ναι θα ξαναγυρίσω στην Ελλάδα, δεν ξέρω όμως ακόμα πότε.\n-Πόσο εύκολα ερωτεύεσαι και πόσο δύσκολη είσαι σαν γυναίκα σε μια σχέση;\nΌταν παρουσιαστεί ο κατάλληλος άνθρωπος και με κερδίσει θα τον ερωτευτώ, για μένα δεν υπάρχει εύκολα ή δύσκολα, ο έρωτας είναι έρωτας και δεν έχει λογική ούτε μπαίνει σε πρόγραμμα, απλά συμβαίνει, αυτά είναι τυχερά. Σίγουρα πάντως δεν ενθουσιάζομαι πλέον εύκολα και ξέρω πολύ καλά τι θέλω από τον σύντροφό μου και τι ζητάω από μια σχέση.\nΌσον αφορά τώρα στο πόσο δύσκολη είμαι σε μια σχέση, όλες οι σχέσεις απαιτούν συμβιβασμούς ως ένα βαθμό. Σίγουρα όμως δεν είμαι από τις γυναίκες που μόλις μπουν σε μια σχέση παρουσιάζουν ένα άλλο πρόσωπο και θάβουν την προσωπικότητα και τις επιθυμίες τους για να εξυπηρετήσουν τις προσωπικές τους σκοπιμότητες. Εγώ δεν ανήκω σε αυτή την κατηγορία και σαφέστατα ένας εγωκεντρικός άντρας θα με έβρισκε πολύ δύσκολη. Αντίθετα, γίνομαι πολύ βολική σε μια σχέση οπού υπάρχει απόλυτη ισορροπία.\n-Φιλίες και μυστικά! Τα πηγαίνεις καλά και με τα δύο ή είσαι κλειστή προσωπικότητα;\nΕξαρτάται από τη διάσταση που δίνει κανένας στη λέξη φιλία, προσωπικά έχω πάρα πολλές φιλίες αλλά πολύ λίγους φίλους ή μάλλον φίλες, σχέσεις που έχουν σφυρηλατηθεί με τα χρόνια και έχει αποδεχθεί η μία την άλλη με όλα τα καλά και τα στραβά της. Σχέσεις που έχουν παγιωθεί πλέον και δεν μπορούν να διαταραχθούν ούτε να τις επηρεάσει κανένας και τίποτε. Όσον αφορά τα μυστικά, πρέπει να σου πω ότι κατ’ αρχήν δεν είμαι καθόλου εσωστρεφής, μοιράζομαι προσωπικά μου μυστικά με φίλους, άλλωστε πολλές φορές χρειάζεσαι και μια άλλη γνώμη, αλλά πάντα μέσα σε κάποια όρια. Υπάρχουν ορισμένα πράγματα που τα κρατώ μόνο για τον εαυτό μου.\n-Στο κύκλο της σόου μπίζ πόσο εύκολο είναι να δημιουργήσεις αληθινές φιλίες;\nΈχεις δει πολλές αληθινές φιλίες στο χώρο αυτό; εγώ τουλάχιστον δεν ξέρω καμία. Αλλά για να βάλω τα πράγματα στη σωστή τους διάσταση, θα σου ότι είναι πολύ δύσκολο να υπάρξουν πραγματικές φιλίες στο κύκλο της σόουμπίζ, όχι ίσως γιατί δεν υπάρχουν πολύ αξιόλογα άτομα που αξίζει να τους προσφέρεις τη φιλία σου, αλλά όπως ξέρεις, αυτό το περιβάλλον δεν είναι σταθερό, δεν είναι δουλειά γραφείου που βλέπεις καθημερινά τους συναδέλφους σου και μπορείς να κάνεις πολύ καλούς φίλους. Εδώ τα πράγματα είναι πολύ ρευστά, σήμερα είσαι εδώ και αύριο κάπου αλλού, ενώ παράλληλα όλοι μας δημιουργούμε υποχρεώσεις που δεν σου δίνουν το χρόνο να αναπτύξεις φιλίες με όλη τη σημασία της λέξης. Προσωπικά έχω φίλους και φίλες από το χώρο της σόουμπίζ που εκτιμώ πάρα πολύ, κάνω πολύ καλή παρέα μαζί τους και σίγουρα θα ήθελα να είχα μια πιο στενή σχέση, αλλά πως εδώ που είμαι;\n-Αν είχες την ευκαιρία να γυρίσεις πίσω και σου έδιναν δύο επιλογές, να είσαι η κεντρική παρουσιάστρια σε μια εκπομπή με πολύ καλά λεφτά και μια δεύτερη με βασικό μισθό αλλά πλήρη ελευθερία να κάνεις αυτό που θα ήθελες εσύ, τι θα διάλεγες;\nΔεν ξέρω περιπτώσεις που ν’ ανήκουν στη δεύτερη κατηγορία, αν εξαιρέσεις κάποιες ανεξάρτητες παραγωγές όπως του Κανάκη, που κι αυτός ίσως να δέχεται κάποιες πιέσεις, δεν ξέρω. Τα κανάλια έχουν τα προγράμματά τους και τα πλάνα τους σαν εμπορικές επιχειρήσεις που είναι και πολύ σωστά, σαν επιχειρηματίες που είναι, θέλουν να έχουν τον πλήρη έλεγχο της κατάστασης. Θυμάσαι πόσες εκπομπές έχουν κοπείς στον αέρα ; πολλές, νομίζω λοιπόν ότι το ερώτημα είναι εντελώς θεωρητικό και δεν ξέρω αν θα το δούμε ποτέ σε κάποιο κανάλι όσο μικρό και να είναι. Το ίδιο άλλωστε δεν συμβαίνει και στο εξωτερικό; ούτε και στην Αμερική το βλέπεις, ακόμα και από τον Jay Leno ή την Oprah Winfrey τις ημέρες που μεσουρανούσαν, άσχετα αν τώρα η Oprah έχει πλέον το δικό της κανάλι και κάνει ότι θέλει.\n-Ποιους θεωρείς καλούς παρουσιαστές/στριες στην Ελληνική τηλεόραση αυτή την στιγμή;\nΝομίζω ότι όλοι, άλλος λιγότερο άλλος περισσότερο καλοί είναι, γι αυτό άλλωστε είναι εκεί που είναι. Σίγουρα όμως θα μπορούσα να πω ότι, σε απόλυτα προσωπικό επίπεδο, ξεχωρίζω τον Κανάκη σ’ αυτό που κάνει, που το κάνει εξαιρετικά όπως και την Τατιάνα που για μένα είναι μια σταθερή αξία για τη τηλεόραση, χωρίς να ξεχνώ και τον Μουτσινά που κι αυτός επίσης μου αρέσει, όπως και το Γιώργο με τη Φαίη.\n-Με ποιον ή ποια δεν θα έκανες ποτέ κάτι στο ίδιο πλατό;\nΞέρεις αυτός ο χώρος είναι ιδιαίτερα ανταγωνιστικός και κανένας δεν αφήνει να πέσει καρφίτσα κάτω, αν σου πω, σίγουρα θα τ’ ακούσω και δεν έχω απολύτως καμία διάθεση γι’ αυτό, άστο λοιπόν καλύτερα να μη σου πω !!!\n-Σε έναν τοπικό σταθμό μικρής εμβέλειας αν σου πρόσφεραν σταθερή δουλειά για το υπόλοιπο της ζωής σου και ήταν στην πόλη του πιθανού μελλοντικού συζύγου σου θα απαντούσες θετικά; Έρωτας ή καριέρα και λεφτά;\nΚαλή ερώτηση αλλά η απάντηση εξαρτάται από το για ποιόν έρωτα μιλάμε. Αν μιλάμε για τον απόλυτο έρωτα, που πολύ αμφιβάλλω ότι υπάρχει, τότε και στην άκρη του κόσμου θα πήγαινα, διαφορετικά …Τώρα έρωτας ή καριέρα και λεφτά; Αυτό είναι ένα ψευτοδίλημμα. Όλες μπαίνουν στο χώρο για καριέρα και λεφτά, ξέρεις καμία που να προτίμησε τον έρωτα θυσιάζοντας καριέρα και λεφτά και να μην το μετάνιωσε; εγώ πάντως δεν ξέρω, ίσως και να υπάρχει, αλλά αν υπάρχει μάλλον από αυτή θα έπρεπε να παίρνεις συνέντευξη !!!\n-Ποια είναι η μεγαλύτερη ιδιοτροπία σου και παραξενιά σου;\nΝομίζω ότι είμαι ιδιαίτερα καλόβολη και χωρίς ιδιοτροπίες εκτός από μία, είμαι “άρρωστη” με την καθαριότητα σε βαθμό αηδίας !!! Να μη σου πω λεπτομέρειες γιατί θα φρίξεις !!!!\nΌχι πως με φαντάζομαι αλλά πως θα επιθυμούσα να είμαι σε δέκα χρόνια. Κατ’ αρχήν με οικογένεια στην Ελλάδα με δύο τουλάχιστον παιδιά, πετυχημένη στο χώρο που έχω επιλέξει να είμαι και να βλέπω σε πλήρη υγεία τους δικούς μου γονείς, αδέρφια και οικογένεια γενικότερα.\n-Μια ευχή για εσένα και μια για τους αναγνώστες μας!\nΘα μου επιτρέψεις να ευχηθώ όχι μόνο στους αναγνώστες σας αλλά και σε όλους τους συμπατριώτες μου, ξέρεις φυσικά το Κρητικό ριζίτικο “πότε θα κάνει ξαστεριά”, αυτό εύχομαι, να έλθει γρήγορα η στιγμή που ο τόπος θα δει πάλι ξαστεριά. Τώρα για εμένα αυτό που θα μπορούσα να ευχηθώ είναι, να “πλουτίσω” κι άλλο σε νέες εμπειρίες και βιώματα και να γυρίσω πιο ολοκληρωμένη στην Ελλάδα.\nΗ συνέντευξη της ΧΡΙΣΤΙΝΑΣ ΑΛΟΥΠΗ φιλοξενήθηκε στο τεύχος ΙΟΥΝΙΟΥ για την πόλη της ΑΘΗΝΑΣ και το YOUR MAGAZINE!\n( εδώ μπορείς να ξεφυλλίσεις ολόκληρο το τεύχος ISSUE NO3 JUNE )


Η Βρετανία θα χρειαστεί νέες δομές εποπτείας για τα ευρωπαϊκά ζητήμ...\nΤρίτη, 16-Απρ-2019 12:56\nΤο Ηνωμένο Βασίλειο δεν θα είναι σε θέση να προχωρήσει σε μια διακοπή των σχέσεων με την ΕΕ και τους νόμους της μετά από το Brexit. Η κυβέρνηση θα πρέπει επίσης να αναπτύξει νέες δομές εποπτείας οι οποίες θα δώσουν τη δυνατότητα στους βουλευτές να περιηγηθούν καλύτερη στην -ακόμη- άγνωστη πραγματικότητα μετά το Brexit.\nΤο Brexit έχει αλλάξει το έργο των Βρετανών βουλευτών. Πριν από το δημοψήφισμα του 2016, οι βουλευτές σπανίως έδειχναν ενδιαφέρον για τα ευρωπαϊκά ζητήματα. Αλλά μετά από την απόφαση για αποχώρηση, η σχέση του Ηνωμένου Βασιλείου με την ΕΕ έχει αφήσει στους Βρετανούς βουλευτές λίγο χρόνο να σκεφτούν οτιδήποτε άλλο.\nΤο Westminster έχει επίσης γίνει διεκδικητικό έναντι της κυβέρνησης. Αυτό είναι σπάνιο στην βρετανική πολιτική διότι οι βουλευτές σχεδόν πάντα ακολουθούν τις οδηγίες των ηγετών του κόμματος. Αλλά η κυβέρνηση δεν έχει πλειοψηφία στη βουλή και το ζήτημα της σχέσης του Ηνωμένου Βασιλείου με την ΕΕ έχει επιφέρει αναστάτωση στη γραμμή πολλών κομμάτων. Πολλοί βουλευτές -συμπεριλαμβανομένων και των Συντηρητικών- έχουν παρεμποδίσει το σχέδιο της κυβέρνησης για έξοδο από την ΕΕ.\nΗ αντιπαράθεση του Κοινοβουλίου με την κυβέρνηση για το Brexit θα μπορούσε να ενισχύσει την εποπτεία της σε θέματα της ΕΕ στο μέλλον. Αλλά αυτοί που είναι στην εξουσία πρέπει να διδαχθούν κάποια μαθήματα από τα λάθη του παρελθόντος. Η κυβέρνηση πρέπει να καταλάβει ότι ο κοινοβουλευτικός έλεγχος δεν είναι ένα παιχνίδι με μηδενικό άθροισμα και η βουλή δεν είναι εχθρός: μπορεί συχνά να επιφέρει βελτιώσεις στην κυβερνητική πολιτική ή να δώσει προστιθέμενη νομιμότητα μέσω της επικύρωσής της. Μια κυβέρνηση που έχει κοινοβουλευτική στήριξη για τους στόχους που διαπραγματεύεται, αποτελεί μια πειστική δύναμη στα μάτια της ΕΕ των 27.\nΤο Ηνωμένο Βασίλειο δεν θα είναι σε θέση να αποκοπεί από την ΕΕ και τους νόμους της. Ασχέτως εάν εγκαταλείπει την ΕΕ με ή χωρίς συμφωνία. Το Westminster θα θέλει και πάλι να αξιολογήσει τη νομοθεσία της ΕΕ. Αλλά οι υφιστάμενες δομές είναι ακατάλληλες για την αντιμετώπιση αυτής της εργασίας.\nΣήμερα, οι εργασίες της Βουλής των Κοινοτήτων που αφορούν στο Brexit, χωρίζονται μεταξύ διαφορετικών επιτροπών. Αυτό μπορεί να οδηγήσει σε επικαλύψεις ή αντιφατικές συστάσεις για ίδια θέματα και καθιστά πιο εύκολο για την κυβέρνηση να επιλέξει τις ιδέες που προτιμά και να αγνοήσει τις υπόλοιπες.\nΗ Βουλή των Κοινοτήτων θα πρέπει να καταργήσει την ευρωπαϊκή επιτροπή ελέγχου και να συγκεντρώσει όλο τον έλεγχο της ΕΕ και του Brexit στα χέρια της επιτροπής για την έξοδο από την ΕΕ, η οποία δημιουργήθηκε για να παρακολουθεί το έργο του τμήματος της κυβέρνησης που ασχολείται με την έξοδο από την ΕΕ (DExEU). Αλλά αυτή η επιτροπή θα πρέπει να εξελιχθεί σε μια νέα επιτροπή ευρωπαϊκών θεμάτων, εάν η κυβέρνηση αποφασίσει να καταργήσει την DExEU.\nΠαράλληλα με το να παίρνει στα σοβαρά την κυβέρνηση, το Westminster θα πρέπει να ενισχύσει το δικό της δίκτυο επαφών με τα εθνικά κοινοβούλια στα άλλα κράτη-μέλη της ΕΕ και με τα θεσμικά όργανα της ΕΕ στις Βρυξέλλες. Η κυβέρνηση έχει δεσμευτεί ότι θα συνεργαστεί στενά με το Westminster στις επόμενες φάσεις του Brexit, αλλά στο παρελθόν υπαναχώρησε από τις αποφάσεις της -και οι βουλευτές χρειάζονται ένα σχέδιο στήριξης.\nΕίτε αρέσει στους βουλευτές είτε όχι, η έξοδος από την ΕΕ είναι μόλις η αρχή μιας μακράς διαδικασίας για να προσδιοριστεί η θέση του Ηνωμένου Βασιλείου στην Ευρώπη. Η καλύτερη εποπτεία των υποθέσεων της ΕΕ θα διευκολύνει το Westminster να βρει το δρόμο του σε αυτή την άγνωστη περιοχή.\nΜπορείτε να δείτε το κείμενο εδώ: https://www.cer.eu/publications/archive/policy-brief/2019/not-so-fast-westminsters-continuous-oversight-european


Μήπως για τους Ιταλούς ήλθε η ώρα να φωνάξουν Basta; | Liberal.gr\nΗ επόμενη μέρα στον τουρισμό θα είναι τελείως διαφορετική. Πρέπει να δράσουμε γρήγορα, καινοτόμα και αποτελεσματικά. Να βρούμε νέους «έξυπνους τρόπους». Η χαλάρωση των κανονισμών της Ευρωπαϊκής Επιτροπής Ανταγωνισμού, δίνει την δυνατότητα οικονομικής στήριξης - βοήθειας όλων των κρίκων της τουριστικής αλυσίδας. Ποια κομμάτια της αλυσίδας θα πρέπει να τύχουν της στήριξης;


14 Μάρ: Μικροφωνικη εξω απο την ΕΥΔΑΠ / Αθήνα\nτι; : μικροφωνική\tθεματική : κοινωνικά αγαθά, νερό\tαπό : Συνέλευση Αδιαμεσολάβητης Δράσης Βύρωνα-Καισαριανής-Παγκρατίου-Ζωγράφου\nΜικροφωνικη εξω απο την ΕΥΔΑΠ\nΑπό τους νερουλάδες και τις χρυσές δουλειές που έκαναν μεταφέροντας και πουλώντας νερό στην Αθήνα από τις πηγές γειτονικών χωριών, όπως της Κηφισιάς και του Αμαρουσίου (1830-1925), μέχρι την Αμερικάνικη ΟΥΛΕΝ (1925) και την κρατική Ε.ΥΔ.Α.Π., προϊόν της συνένωσης της Ελληνικής Εταιρίας Ύδρευσης και του Οργανισμού Αποχέτευσης Πρωτευούσης, το νερό ήταν εμπόρευμα. Εδώ και χρόνια όμως, η Ευρωπαϊκή Ένωση επιχειρεί να επιβάλει στις χώρες μέλη της την περαιτέρω εκμετάλλευση των υδάτινων πόρων τους. Το νερό γι' αυτούς δεν είναι ελεύθερο αγαθό, με την έννοια της φυσικής ύπαρξής του στον πλανήτη, ούτε καν δημόσιο, αλλά έχει μετατραπεί σε μπίζνα για την οποία οι Βρυξέλλες έχουν ήδη αποφασίσει. Στο πολύ άμεσο μέλλον το νερό θα ανήκει στις πολυεθνικές αντί σε όλους εμάς. Για τη μεγιστοποίηση του κέρδους, λοιπόν, υφαρπάζουν τη γη και τους φυσικούς της πόρους την ώρα του μεγάλου ξεπούληματος (βλ. οικονομική κρίση, δικτατορίες τύπου Πινοσέτ, κρατικοί λακέδες του κεφαλαίου στις αστικές δημοκρατίες, πόλεμοι κτλ.). Αποκλείουν έτσι αυτούς που έχουν φυσικό δικαίωμα χρήσης του και ταυτόχρονα εξασφαλίζουν μηδενικό κόστος για την πρώτη και βασική ύλη αυτού που μετά την παραγωγική διαδικασία θα χαρακτηρίσουν ως δικό τους προϊόν και θα το προσφέρουν υπερτιμημένο στην Αγορά. Παράλληλα, προσθέτουν στα κέρδη τους και την υπεραξία της ανθρώπινης εργασίας, απαραίτητης για τη μετατροπή της πρώτης ύλης σε εμπορεύσιμο προϊόν. Έτσι μετατρέπουν τις ζωτικές μας αναγκες σε ανάγκη για απόκτηση χρημάτων που θα καλύψουν τον αποκλεισμό μας από όλα όσα μας ανήκουν. Αυτό το ονομάζουν ορθολογική διαχείριση του νερού και σύμφωνα με αυτή τη λογική οι κυβερνήσεις προωθούν την ολοκληρωτική απελευθέρωση και απορρύθμιση της αγοράς του.\nΣήμερα η κυβέρνηση ΣΥ.ΡΙΖ.Α - ΑΝ.ΕΛ. (όπως και χτες αλλά και αύριο η εκάστοτε κυβέρνηση) σταθερά δεμένη πάνω στο άρμα του καπιταλισμού, συνεχίζοντας την πολιτική των Μνημονίων, ουσιαστικά αποδέχεται την διαχείρηση των υδάτινων πόρων (επιφανειακών και υπόγειων) και την εκμετάλλευση του νερού από πανίσχυρες πολυεθνικές αλλά και εταιρείες ελληνικών συμφερόντων του γνωστού επιχειρηματία Μπόμπολα. Η πρόσφατη επίσκεψη του Γάλλου Προέδρου Μακρόν συνοδευόμενου από εκπροσώπους της Γαλλικής εταιρίας διαχείρισης υδάτων Suez αλλά και ο μνημονιακός όρος για πώληση της Ε.ΥΔ.Α.Π. μέσα στο 2018 (είναι ήδη ενταγμένη στο υπερταμείο των προς πώληση 14 Δ.Ε.Κ.Ο.) μας δείχνουν πως το ζοφερό μέλλον είναι πια προ των πυλών.\nΕνώ παρακόλουθούμε τις κινήσεις των πολυεθνικών στη σκακιέρα του πολιτικού μας παρασκηνίου, παράλληλα, διαπιστώνουμε πως η στάση της Ε.ΥΔ.Α.Π. παραμένει αμετάβλητα σκληρή. Παρότι εμφανίζει ένα «κοινωνικό προσωπείο» αυτό αφορά μόνο τους οικονομικά εξαθλιωμένους που λαμβάνουν το κοινωνικό εισόδημα αλληλεγγύης. Γι' αυτούς προχωρά στη διαγραφή των προστίμων και των παγίων κυβικών κατανάλωσης που έτσι κι αλλιώς δεν τα καταναλώνουν λόγω διακοπής της υδροδότησης. Για όλους τους άλλους, τους «παραβατικούς» καταναλωτές, συνεχίζει την αποστολή ειδοποιήσεων μέσω των οποίων, με εκβιασμούς ή επιβολή υπέρογκων αυθαίρετων χρεώσεων, προσπαθεί να τους αναγκάσει να προχωρήσουν σε τακτοποίηση της οφειλής τους που στο μεγαλύτερο μέρος της οφείλεται σε πρόστιμα και προσαυξήσεις «παράνομων» ή «νόμιμων» επανασυνδέσεων. Βέβαια η αποστολή των σημειωμάτων αυτών, μερικές φορές «τυχαίνει» να αφορά και δικαιούχους του Κ.Ε.Α. που όταν απευθύνονται στην εταιρία μαθαίνουν, χωρίς ίχνος ντροπής από τους υπεύθυνους, πως τα ποσά έχουν διαγραφεί. Αν τα πλήρωναν όμως το ταμείο θα δεχόταν τα χρήματα και ο λογαριασμός θα τακτοποιούνταν με συμψηφισμό των επόμενων λογαριασμών! Η τακτική αυτή δεν είναι τυχαία, απλά η ΕΥΔΑΠ στρώνει το χαλί στις πολυεθνικές με σκοπό να τους παραχωρήσει μια υγιή εταιρεία με καταναλωτές που είτε θα αποδέχονται τη μη πρόσβασή τους στο νερό είτε πειθήνια θα προσπαθούν να τακτοποιήσουν κάθε αυθαίρετη χρέωση υποβιβάζοντας ακόμη και το βιοτικό τους επίπεδο.\nΗ συνέλευσή μας δεν αποδέχεται καμία εφιαλτική προοπτική. Μαχητικά υπερασπίζεται την άποψη ότι το νερό δεν μπορεί σε καμιά περίπτωση να είναι εμπόρευμα και ότι όλοι πρέπει να έχουμε πρόσβαση σ΄αυτό. Απορρίπτει όλους όσους το εμπορεύονται: Κράτος, Δήμους, Ιδιώτες. Με ταξικούς αγώνες διεκδικεί την διαχείρισή του. Σε καμιά περίπτωση δεν θα επιτρέψει τις διακοπές παροχής στη γειτονιά και την επιβολή προστίμων επανασύνδεσης. Ακόμα και τα ψήγματα κοινωνικής πολιτικής της Ε.ΥΔ.Α.Π. είναι απότελεσμα συλλογικών - κοινωνικών αγώνων και διεκδικήσεων. Τίποτα δεν χαρίζεται...\nsadvkpz.espivblogs.net / sadvkpexz@espiv.net\nπηγή : https://sadvkpz.espivblogs.net/\nπηγή : email που λάβαμε στις 13 Μάρτιος 15h


ΣΤΡΟΓΓΥΛΟΒΟΥΝΙ : 220 χρόνια από τη σύλληψη και θανάτωση του Ρήγα Φεραίου\nΤην 1η Δεκεμβρίου του 2017 συμπληρώθηκαν 220 χρόνια από σύλληψη του Ρήγα Φεραίου στην Τεργέστη και στις 24 Ιουνίου του 2018 συμπληρώνονται 220 χρόνια από τη θανάτωσή του. Κρίνω ότι πρέπει να αποτίσουμε φόρο τιμής και ευγνωμοσύνης στο μεγάλο Ελληνόβλαχο ήρωα, αλλά και τους συντρόφους του ήρωες που συνελήφθησαν μαζί με αυτό και θανατώθηκαν (οι περισσότεροι κατάγονταν από τη Σιάτιστα, τα Γιάννινα, την Καστοριά).\nΓεννήθηκε στο Βελεστίνο, τις αρχαίες Φερές, το 1757, από εύπορη οικογένεια. Από τη νεανική του ζωή τα μόνα γνωστά είναι αυτά που ίδιος αναγράφει στην Επιπεδογραφία της Φεράς νυν λεγομένης Βελεστίνος, που είναι στο 4ο φύλλο της δωδεκάφυλλης «Χάρτας της Ελλάδος», που είναι και ένας ύμνος στη γενέτειρά του. Το όνομα του πατέρα του ήταν «Κυρίτζης», όπως φαίνεται στο αυτόγραφο του Ρήγα σε βιβλίο αρχαίοι γεωγράφοι του 1571, που είναι στην Εθνική Βιβλιοθήκη Ελλάδος, συνηθισμένο όνομα στην περιοχή του Βελεστίνου, που διατηρείται μέχρι σήμερα. O πατέρας του ονομαζόταν Γεώργιος Κυρατζής ή Κυριαζής (ο παππούς του Κωνσταντίνος Κυριαζής ή Κυρατζής από το Περιβόλι Γρεβενών εγκαταστάθηκε μόνιμα στο Βελεστίνο που είχε μεταβληθεί σε Περιβολιώτικη παροικία, στις αρχές του 18ου αιώνα.] Η εκδοχή αυτή αμφισβητείται διότι πουθενά δεν αναγράφει ο Ρήγας όνομα του παππού του. Επί πλέον οι ποιμένες Βλάχοι ξεχειμώνιαζαν στο Βελεστίνο και σύμφωνα με την πληροφορία του Άγγλου περιηγητή Ληκ του 1809 νοίκιαζαν τα σπίτια των Τούρκων που βρίσκονταν στο Τσιφλίκι και όχι στη χριστιανική συνοικία, όπου και το Σπίτι του Ρήγα). Βάση μιας άλλης εκδοχής, αυτής του Ακαδημαϊκού Θανάση Πετσάλη - Διομήδη, στο ιστορικό του μυθιστόρημα «Οι Μαυρόλυκοι», από το Αθαλάσσι (σήμερα η Λούτσα Μεσσηνίας) καταγόταν και έζησε εκεί ο παππούς του Ρήγα, ο Μαυρόλυκος. Σύμφωνα με τη συστηματική μελέτη «Όνομα και καταγωγή του Ρήγα Βελεστινλή» θεωρήθηκε ότι είναι ντόπιος, γηγενής και δεν είχε βλάχικη καταγωγή. Η μητέρα του ονομαζόταν Μαρία και είχε ένα αδελφό με το όνομα Κώστας. Η ύπαρξη αδελφής του αμφισβητείται διότι δεν υπάρχουν σχετικά έγγραφα. Η ύπαρξη του αδελφού του επιβεβαιώνεται και από τον Φραγκίσκο Πουκεβίλ που αναφέρει πως είχε και ένα αδελφό, τον Κωστή, ο οποίος μάλιστα συμμετείχε στην επανάσταση του 1821. Η οικογένεια του υπήρξε από τα θύματα της τουρκικής μανίας. Από αυτούς διασώθηκαν μόνο η μητέρα του με τον αδερφό του και μεταφέρθηκαν στη Βλαχία, όπου συντηρούνταν από τον Ρήγα.\nΠαράλληλα με τις εκδοτικές του δραστηριότητες, ο Ρήγας προετοίμαζε και την αναχώρησή του από την Αυστρία, κυρίως εξαιτίας του επαναστατικού κλίματος που είχε καλλιεργήσει η Γαλλική Επανάσταση και της διάθεσής του να ενισχύσει τις προσπάθειες του Ναπολέοντα. Το 1792 η υπογραφή της Ρωσοτουρκικής συνθήκης ειρήνης στο Ιάσιο οδήγησε τις ελπίδες του Ρήγα για απελευθέρωση των Ελλήνων στην Γαλλία και στον Βοναπάρτη. Οι πληροφορίες για τη μυστική επαναστατική δράση του Ρήγα είναι ασαφείς και προέρχονται κυρίως από μαρτυρίες βιογράφων και πληροφορίες τις οποίες απέσπασε η ανάκριση των Αυστριακών αρχών μετά τη σύλληψη του Ρήγα και των συντρόφων του. Το συμπέρασμα ούτως ή άλλως είναι ότι δεν υπήρχε οργανωμένος επαναστατικός συνωμοτικός πυρήνας αλλά διάσπαρτες επαφές με ομοεθνείς, τους οποίους διέγειρε ο επαναστατικός ενθουσιασμός του Ρήγα. Το πιθανότερο και επικρατέστερο σενάριο που επικρατεί μέχρι σήμερα για τη σύλληψη του Ρήγα έχει να κάνει σχέση με τη τελευταία φάση προετοιμασίας του που συνδέεται με δύο επαναστατικές προκηρύξεις, το Επαναστατικό Μανιφέστο και την Προκήρυξη, που τυπώθηκε σε μεγάλο αριθμό αντιτύπων και είναι το εξής. Οι δύο προκηρύξεις στάλθηκαν στον Αντώνη Νιώτη στην Τεργέστη, για να τα παραλάβει ο Ρήγας μαζί με τον αφοσιωμένο του φίλο Χριστόφορο Περραιβό και να τα προωθήσει στην Ελλάδα.Η επιστολή, όμως, με την οποία ενημέρωνε ο Ρήγας για την αποστολή των εντύπων του, έπεσε στα χέρια του Δημητρίου Οικονόμου, εμπορικού συνεργάτη ή προϊστάμενου του Αντωνίου Κορωνιού (λόγω απουσίας του τελευταίου), προς τον οποίο απευθυνόταν η επιστολή. Ο Οικονόμου, παρότι και αυτός ήταν μέλος της οργάνωσης (ο Κορδάτος έχει την άποψη ότι είχε παρεισφρήσει σε αυτήν ως πράκτορας του Πατριαρχείου) πρόδωσε από δολιότητα ή φόβο το επαναστατικό σχέδιο του Ρήγα, καταδίδοντας τα πάντα στην αυστριακή αστυνομία και συγκεκριμένα στον νομάρχη, βαρόνο Πιττόνι, διοικητή της αστυνομίας στη Τεργέστη, ζητώντας επιπλέον, προστασία από αυτόν. Ο Πιττόνι με τη σειρά του ενημέρωσε το κυβερνήτη της πόλης Κόντε Πομπήιο Μπριγκίντο κι αυτός τον διέταξε να συλλάβει τους συνωμότες.\n- Βικιπαίδεια, ελεύθερη εγκυκλοπαίδεια\n-Σπυρίδων Λάμπρος, Αποκαλύψεις περί του μαρτυρίου του Ρήγα, εκδ. Εστία, Αθήναι, 1892\n-Αναστάσιος Γούδας, Βίοι παράλληλοι των επί της αναγεννήσεως της Ελλάδος διαπρεψάντων ανδρών, Τόμοι Β΄και Γ΄, Αθήναι, 1870\n-Κωνσταντίνος Άμαντος, Ανέκδοτα έγγραφα περί Ρήγα Βελεστινλή, 1930. Φωτομηχαική επανέκδοση με την προσθήκη ευρετηρίου επιμέλεια Δρ. Δημητρίου Καραμπερόπουλου από την Επιστημονική Εταιρεία Μελέτης Φερών-Βελεστίνου-Ρήγα, Αθήνα 1997.\n-Πολυχρόνης Ενεπεκίδης, Ρήγας-Υψηλάντης-Καποδίστριας. Έρευναι εις τα αρχεία της Αυστρίας, Γερμανίας, Ιταλίας, Γαλλίας και Ελλάδας, εκδ. Βιβλιοπωλείον της Εστίας, Αθήνα, 1965\n-Χριστόφορος Περραιβός, Σύντομος βιογραφία του Ρήγα Φεραίου, εκδ. Μπάυρον, Αθήνα, 1971\n-Κωνσταντίνος Δημαράς Ιστορία της Νεοελληνικής Ιστορίας, εκδ. Ίκαρος, Αθήναι, 1975\n-Δημήτριος Απ. Καραμπερόπουλος, Όνομα και καταγωγή του Ρήγα Βελεστινλή, εκδ. Επιστημονικής Εταιρείας Μελέτης Φερών-Βελεστίνου-Ρήγα, β΄ εκδ., Αθήνα, 2000\n-Λάμπρος Σπυρίδων, Αιμίλιος Λεγκράν, Aνέκδοτα έγγραφα περί Ρήγα Βελεστινλή, εξαχθέντα και δημοσιευθέντα υπό Αιμ. Λεγράνδ μετά μεταφράσεως ελληνικής υπό Σπυρ. Λάμπρου, Δελτίον της Ιστορικής και Εθνολογικής Εταιρείας της Ελλάδος 3 (1889-1891), σσ. 586-774.


Η Εκκλησία της Ρωσίας θα επανεξετάσει την ποιμαντική φροντίδα των ρώσων της Αφρικής - Εξάψαλμος\nPost published:10 Νοεμβρίου 2019\nΣχόλιο επί της ειδήσεως: Ακόμη ένα βρώμικο επεισόδιο στο σήριαλ των μοσχοβίτικων εκβιασμών και απειλών κατά της Ορθοδοξίας.\nΑκόμη ένα ξεκάθαρο αποτύπωμα της αίρεσης του εθνοφυλετισμού και της λεγόμενης “ρωσικής ορθοδοξίας”, η οποία δεν έχει καμία σχέση με τη Μία, Αγία, Καθολική και Αποστολική Εκκλησία.\nΉλθε η ώρα νομίζω οι υγιείς τοπικές Εκκλησίες, αυτές που δεν έχουν διαφθαρεί από την αίρεση και το μαμμωνά, να συνεργασθούν και να αποκηρύξουν τη “Ρωσική Εκκλησία” όπως άλλοτε αποκήρυξαν τον Αρειανισμό, το Νεστοριανισμό και όλες τις ειδεχθείς αιρέσεις.\nΗ αίρεση μάλιστα της Μοσχοβίας είναι η χειρότερη από όλες. Απειλεί την ίδια την οντολογία και σωτηριολογία της Εκκλησίας.\n“Έστω σοι ως ο εθνικός και ο τελώνης”! Αυτή είναι η εντολή της Αγίας Γραφής.\nΟι άνθρωποι είναι ανεπίδεκτοι παιδεύσεως και διορθώσεως.\nΝα προστατεύσουμε την Εκκλησία από τη μολυσματική τους νόσο, προτού κυριεύσει και άλλες τοπικές Εκκλησίες…\n“Η Εκκλησία της Ρωσίας δεν αποκλείει πλέον την δυνατότητα αναθεώρησης του ζητήματος, σχετικά με την ποιμαντική των ρώσων που ζουν σε χώρες της Αφρικής” — δήλωσε ο Πρόεδρος του Συνοδικού Τμήματος για τις σχέσεις Εκκλησίας και Κοινωνίας του Πατριαρχείου Μόσχας, Βλαντιμίρ Λεγκόιντα.\nΝα αναφερθεί ότι ο κ. Λεγκόιντα αναφέρθηκε και στην απόφαση του Πατριάρχη Αλεξανδρείας κ. Θεοδώρου Β΄, ο οποίος την Παρασκευή 8 Νοεμβρίου αναγνώρισε την αυτοκέφαλη Εκκλησία της Ουκρανίας.\n“Εκτός από την αφαίρεση του ονόματος του Πατριάρχη από τα δίπτυχα, οι συνέπειες όσον αφορά την ποιμαντική των ρώσων της Αφρικής είναι αναπόφευκτες” – πρόσθεσε ο Βλαντιμίρ Λεγκόιντα.\nΕπίσης ο κ. Λεγκόιντα πρόσθεσε ότι “αυτό είναι πλέον ένα από τα θέματα που θα εξεταστούν σοβαρά, ώστε να βρεθεί άμεσα λύση”.\nΚλείνοντας ο Πρόεδρος του Συνοδικού Τμήματος για τις σχέσεις Εκκλησίας και Κοινωνίας του Πατριαρχείου Μόσχας, υπογράμμισε ότι “η Ιερά Σύνοδος είναι εκείνη όμως που θα αποφασίσει επί του θέματος”.\nΜέχρι σήμερα με τη συνεργασία των Αδελφών Ορθοδόξων Εκκλησιών παραχωρούνται Ορθόδοξοι κληρικοί από τα Πατριαρχεία Ρωσίας, Σερβίας, Ρουμανίας και Βουλγαρίας που διακονούν κάτω από την εκκλησιαστική δικαιοδοσία του τοπικών Μητροπόλεων και Επισκοπών του Πατριαρχείου Αλεξανδρείας, χρησιμοποιώντας μαζί με την αγγλική γλώσσα και την εθνική τους γλώσσα, τόσο στη λειτουργική ζωή της ενορίας όσο και στην ποιμαντική.\nPrevious PostΟ Σεβ. Φθιώτιδος και πολλοί πιστοί από την επαρχία του στην Αίγινα για την Εορτή του Αγίου Νεκταρίου\nNext PostΟ ΠΑΤΡΙΑΡΧΗΣ ΑΛΕΞΑΝΔΡΕΙΑΣ ΜΙΛΗΣΕ ΣΤΟ ΡΙΚ ΓΙΑ ΤΗΝ ΑΝΑΓΝΩΡΙΣΗ ΤΗΣ ΑΥΤΟΚΕΦΑΛΙΑΣ ΤΗΣ ΕΚΚΛΗΣΙΑΣ ΤΗΣ ΟΥΚΡΑΝΙΑΣ


Εκλογές ΚΙΝΑΛ – Πρώτος με 37,3% ο Ανδρουλάκης στο 74,88% της ενσωμάτωσης, «μάχη» Παπανδρέου με Λοβέρδο | KOZANILIFE.GR\nΜε συμμετοχή που ξεπέρασε κάθε προσδοκία έκλεισαν οι κάλπες για τις εσωκομματικές εκλογές του Κινήματος Αλλαγής, ενώ μετράμε αντίστροφα για την ανάδειξη του νικητή του πρώτου γύρου.\nΗ προσέλευση του κόσμου είναι περίπου 35% υψηλότερη σε σχέση με την αντίστοιχη διαδικασία του 2017, κάτι που έχει προκαλέσει από ικανοποίηση έως ενθουσιασμό στη Χαριλάου Τρικούπη. Από τις 212 χιλιάδες κόσμου που πήγαν τότε, τώρα προσεγγίζουν τις 270 χιλιάδες – και η προσέλευση συνεχίζεται εκεί όπου υπάρχουν ουρές.\nΣτο 74,88% της ενσωμάτωσης και καταμετρημένες 200.639 ψήφους, πρώτος εμφανίζεται ο Ανδρουλάκης με 37,3%, δεύτερος ο Παπανδρέου με 27,72% , τρίτος ο Λοβέρδος με 25,76%, ακολουθούν Χρηστίδης με 3,23%, Καστανίδης με 3,13% και Γερουλάνος με 2,83%.\n2 σχόλια στο άρθρο “Εκλογές ΚΙΝΑΛ – Πρώτος με 37,3% ο Ανδρουλάκης στο 74,88% της ενσωμάτωσης, «μάχη» Παπανδρέου με Λοβέρδο”\n06/12/2021 στις 08:08 - Edit\nΕμεις για αλλου κινησαμε και αλλου η ζωη μας παει!\nΟι μονοι που γνωριζαν την αποτυχια του συνταγματολογου,ηταν ο συνταγματολογος και εγω!\nΚαι οι δυο το γνωριζαμε απο την ημερα που εβαλε υποψηφιοτητα!\nΠριν απο καιρο ο χατζηνικολαου,του ειπε” το βραδυ των εκλογων σας θελω παλι εδω” και ο συνταγματολογος ειπε” θα ειμαι εδω” και απο αμηχανια σηκωσε τα χερια του , προδοθηκε μονος του!!\nΠου πας καραβακι με τετοιο καιρο;\nΕχθρε γιατι δε ρωτησες ποιον πας να διοικησεις;\nΟ λαος αργει,αλλα δε λησμονει!!\nΤην ωρα κυριε συνταγματολογε,που οι φιλοι του Πασοκ πηγαιναν να ψηφισουν,ειχαν στον νου τους,τα: τωρα που καιγομαστε απο την πανδημια,ΕΣΥ ησουν καποτε υπουργος υγειας με εργο μηδεν και ηθικος αυτουργος,ΕΣΥ,ενας απ ολους τους Υγειας,του θανατικου σημερα!\nΕΣΥ ησουν υπουργος παιδειας με εργο μηδεν,τα χαλια ολων σας τα βλεπουμε συνεχεια στον χωρο της παιδεις,ΕΣΥ ησουν υπουργος του σαμαρα,οταν λιποθυμουσαν οι μαθητες πανω στα θρανια,ΕΣΥ ησουν υπουργος του Πασοκ ασφαλισης Κοινωνικης και Εργασιας,και τι εκανες;τα χάλια και τα δικα σου πληρωνουν οι συνταξιουχοι σημερα!!\nΕΣΥ ησουν υπουργος του Πασοκ,ΕΣΥ ησουν υπουργος της ΝΔ,ΕΣΥ ησουν ο εχθρικα διακειμενος απεναντι στη Φωφη Γεννηματα!\nΕΣΥ ψηφιζεις σημερα τα ” ρεπό” της ΝΔ!!\nΕΣΥ ησουν γραμματεας της ΚΝΕ,ΕΣΥ Εγινες υπουργος του Πασοκ,ΕΣΥ το 2012 εφτιαξες καινουριο κομμα το “ΡΙ.Κ.Σ.Σ.Υ”,ΕΣΥ διαγραφτηκες απο τον βενιζελο,τον υπουργο που ωχρια μπροστα του η πολιτικη της φανφαρολογιας,ο ενας απο τους δυο δημιουργους της σαμαροβενιζελοφιλιας,σαν κατι απο Ευλογια,σαν κατι απο Αγιασμα!\nΕΣΥ,χθες το μεσημερι παραδεχτηκες την ηττα σου,λεγοντας” ηθελα περισσοτερες καλπες”, να αναψεις λαμπαδα στον κορωνοι,γιατι αν ειχατε 1800 καλπες,ουτε την ψηφο σου θα εβρισκες!\nΕΣΥ που γυρισες ,που εκανες τον γυρο του πολιτικου κοσμου με 80 κομματα,ΕΣΥ κατηγορησες τον Παπανδρεου για την επανοδο του,οπως ο αδελφος της του Ασωτου Παραβολης!\nΕΣΥ,οπως εγραψα χθες,το μεσημερι,εχεις την πολυωπια σου η την διπλωπια σου,το συμβολο του ΠΑΣΟΚ,τον βλεπεις πισω απο το συμβολο της Ν.Δ!!\nΕΣΥ δε θα πας χαμενος,ηξερες οτι θα χασεις και εις τον επερχομενον ανασχηματισμον θα αναλαβεις το υπουργειο Υγειας με μετακινηση πλευρη στο της Προστασιας του Πολίτου για να μην μεινει κολυμπηθροξυλο ορθιο απο την άφατη αγαπη που θα σας επιφυλαξει ο ελληνικος λαος.ΕΣΥ παντου και παντοτε!ΕΣΥ ο πανταχου παρων και αποχθες πληρων,” πληρωσες” το τιμημα της διαχρονικης σου πολιτικης των μετακινησεων!!\nΕΣΥ για αλλου κινησες…κι αλλου η ζωη σε πηγε,μαλλον την πηγες!!\nΕΣΥ δεν ησουν Πασοκ,εισαι χιονανθρωπος( ψυχρος πολιτικος)\nΕΣΥ και εγω!\nΣας κουρασα ,το ξερω,οπως σας κουραζω π α ν τ α!\nΔε φταιω εγω,αλλα οι συμμαθητες μου στο Δημοτικο που μου κολλησαν το παρατσουκλι” πολυλογας”\nΠρος ευχαριστηση του ΑΕΙΜΝΗΣΤΟΥ ΔΑΣΚΑΛΟΥ ΜΟΥ,μιας και τον ξεκουραζα στο μαθημα και συγχρόνως προς ξεκουραση των συμμαθητων…\nΘα τον μεθυσουνε τον ηλιο,σιγουρα ΝΑΙ!\nΕΣΥ και η καρδια σου δεν ευφρανθηκατε Οίνον ,στο μεγαλο τραπεζι του Πασοκ!!\nΤουλαχιστον αγαπητοι μου αναγνωστες,σας χορτασα με τιτλους τραγουδιων και παροιμιων!\nΚατι ειναι και αυτο!!\nΕΣΥ δεν ησουνα Πασοκ,ησουν μια απ ολα!\nΕΣΥ δεν ψηφιζες μονο τα αρθρα της νουδουλας,τα καταπινες…\nΤωρα σε ποια ποδια θα κλαψετε και ΕΣΥ και ο ΕΓΩ ,ο μητσοτακης;\n06/12/2021 στις 09:31 - Edit\nΚαι τωρα που διαβαζετε τα παραπανω,ειναι καλεσμενος στο Σκαι και σε λιγο,οπως ειπε η Δημοσιογραφος και το ακουσαμε ολοι,σε λιγο δινει συνεντευξη στον Πορτοσαλτε,στην αβασταχτη ελαφροτητα της δημοσιογραφικης του Μπορμαν- ίας!!\nσυνταγματολογε,πριν καθαρογραφτει το αποτελεσμα των εκλογων,ντουγρού στο Σκάι;\nΤι γυρευει η αλεπού στο παζαρι;\nστο κοτετσι του Σκαι;\nΑν ειχες πολιτικη ενσυναισθηση,εκτος απο Δικολαβιστικη θεώρηση των παντων,θα κοιμοσουν λιγο παραπανω,τον υπνο του Δικαιου;\nΛεει μια τουρκικη παροιμια” σουγιού πιναρ ουνουγιού,ντουσμανα ουνουγιουσούζ”, ο εστι μεταφραζομενο” το νερο του ποταμου κοιμαται,ησυχαζει,ο εχθρος ΠΟΤΈ”\nΕΣΥ ησουν καποτε το ΕΣΥ,ως υπουργακος Υγειας,για το ξεχαρβαλωμα του εισαι καιΕΣΥ υπευθυνος και….και εχουμε σημερα ,καθε μερα δυο χωρια γεματα νεκρους..


Ασφάλεια στο Διαδίκτυο: Πρόγραμμα Erasmus+ SIFA, έρευνα και δράσεις σχολείου » Webinars ΠΕ19-20\n« Αρχές αντικειμενοστρεφούς προγραμματισμού\nΕπεξεργασία Δεδομένων για Ερευνητικές Εργασίες »\nΚωδικός Διάλεξης: 2016004.\nΗμερομηνία και Ώρα Σεμιναρίου: Πέμπτη 24/3/16 16:30-18:00\nΕπώνυμο Χλαπάνης Φωτογραφία\nΌνομα Γεώργιος – Ερρίκος\nΙδιότητα – Θέση Ομιλητή: ΠΕ19 Δ/ντη 2ου ΓΕΛ Κω\nΑφίσα σεμιναρίου: Webinar-38-Αφίσα Α3 (pdf to print)\nΠερίληψη: Στην παρουσίαση αρχικά θα γίνει μια σύντομη περιγραφή του προγράμματος Erasmus+ ΚΑ2 με τίτλο: “ Ασφαλές Διαδίκτυο για όλους” ( Safe Internet for All – S.I.F.A.) που συντονίζει το 2ο ΓΕΛ Κω. Πρόκειται για μια πολυμερή σύμπραξη, στην οποία εμπλέκονται 5 σχολικά ιδρύματα από 5 χώρες και πραγματοποιούν δράσεις σχετικές με τη διαδικτυακή ασφάλεια, διακρατικές συναντήσεις, εκπαιδεύσεις, παραγωγή σχετικών προϊόντων, κλπ.\nΘα παρουσιαστούν στοιχεία από την έρευνα που διεξάγεται στο πλαίσιο του προγράμματος και έχει ιδιαίτερο ενδιαφέρον. Θα παρουσιαστούν στοιχεία όπως τα ερευνητικά ερωτήματα, η μεθοδολογία, αποτελέσματα, διαφορές που εντοπίστηκαν, κλπ.\nΣτη συνέχεια της παρουσίασης θα γίνει αναφορά στις δράσεις του 2ου ΓΕΛ Κω που σχετίζονται με τη διαδικτυακή ασφάλεια, πέρα και παράλληλα με το SIFA. Θα γίνει αναφορά στο χρυσό esafety label του σχολείου, τι είναι και τον τρόπο που αποκτήθηκε, σε θέματα οργάνωσης (όπως την οργάνωση παιδαγωγικής ομάδας και την εμπλοκή των μαθητών), τις Ερευνητικές Εργασίες και Προγράμματα Δραστηριότητας, σχετικές ημερίδες, κλπ.\nE-mail – URL http://users.sch.gr//hlapanis/portal/\nΔιαφάνειες παρουσίασης σε pdf


ΑΓΩΝΙΣΤΙΚΗ ΣΥΣΠΕΙΡΩΣΗ ΕΚΠΑΙΔΕΥΤΙΚΩΝ» ΓΙΑ ΤΙΣ ΜΕΤΑΘΕΣΕΙΣ: Στο ίδιο έργο θεατές, 3 στους 4 εκπαιδευτικούς δεν μπορούν να πάνε στον τόπο συμφερόντων τους - ΠΑΙΔΕΙΑ - ΕΠΙΣΤΗΜΗ\nΤετ 08 Απριλίου 2020 17:20 από Η Άλλη Άποψη\nΣε ανακοίνωσή της η «Αγωνιστική Συσπείρωση Εκπαιδευτικών» για τις μεταθέσεις Γενικής Αγωγής 2020 Πρωτοβάθμιας Εκπαίδευσης, αναφέρει:\n«Ολοκληρώθηκαν την Παρασκευή, 3/4/2020 από το ΚΥΣΠΕ, η διαδικασία των μεταθέσεων της Γενικής Αγωγής. Από τις 3.541 αιτήσεις στην Πρωτοβάθμια Εκπαίδευση, ικανοποιήθηκαν οι 892(!), δηλαδή 3 στους 4 εκπαιδευτικούς για μια ακόμη χρονιά δεν μπορούν να πάνε στον τόπο συμφερόντων τους.\nΑυτό σημαίνει πως για μια ακόμη χρονιά, εκατοντάδες οικογένειες οι οποίες έχουν έναν εκπαιδευτικό τουλάχιστον θα μείνουν χωρισμένες τινάζοντας στον αέρα τον οικογενειακό προϋπολογισμό συντηρώντας 2 τουλάχιστον σπίτια (αν υπάρχει και φοιτητής ακόμα χειρότερα), διπλά μεταφορικά, διπλά έξοδα διαβίωσης. Και όλα αυτά σε μια περίοδο που οι εργαζόμενοι δοκιμάζονται σκληρά λόγω της πανδημίας του COVID-19, ενώ η κυβέρνηση σε όλους τους τόνους προετοιμάζει το λαό για νέα, σκληρά οικονομικά μέτρα από την επόμενη της πανδημίας!\nΑπό τα αναλυτικά στοιχεία υπάρχουν ειδικότητες που δεν ικανοποιήθηκε κανένα αίτημα μετάθεσης (Γερμανικών και Θεατρικών Σπουδών), ενώ από τις 10 κατηγορίες εκπαιδευτικών που αιτήθηκαν μετάθεση οι 5 ΔΕΝ ικανοποιήθηκαν σε ποσοστό πάνω από 90%!!!\nΑνά ειδικότητα αναφέρουμε αναλυτικά: Οι Γαλλικών από τις 90 αιτήσεις ικανοποιήθηκαν οι 7 (7,78%), των Αγγλικών το 8,85% αφού από τις 226 αιτήσεις ικανοποιήθηκαν οι 20. Ένας/μια από τον κλάδο των Καλλιτεχνικών κατάφερε να πάρει μετάθεση, ενώ από τον κλάδο της Πληροφορικής μόλις 4 στους 110! Οι εκπαιδευτικοί της Φυσικής Αγωγής έχουν και εκείνοι χαμηλά ποσοστά αφού από τις 286 αιτήσεις ικανοποιήθηκαν οι 50 (17,48%)! Ακόμα και οι δάσκαλοι και νηπιαγωγοί, οι ειδικότητες με τις περισσότερες αριθμητικά αιτήσεις, ικανοποιήθηκαν σε ποσοστό 34,34% και 17,62% αντίστοιχα!\nΚαι όμως το Σεπτέμβρη θα εμφανιστούν για μια ακόμη φορά, ως δια μαγείας κενά στα οποία θα κληθούν αναπληρωτές! Είναι τα κενά που κάθε χρόνο εξαφανίζονται πριν τις μεταθέσεις και εμφανίζονται πριν την πρόσληψη αναπληρωτών γιατί προφανώς δεν θα λειτουργούσαν τα σχολεία χωρίς τους τελευταίους! Οι μόνιμοι, λοιπόν, θα βλέπουν από εκατοντάδες χιλιόμετρα μακριά το κενό αυτό να "καλύπτεται" προσωρινά, οι δε αναπληρωτές που θα κληθούν, θα ταξιδέψουν εκατοντάδες χιλιόμετρα μακριά για να "καλύψουν" το κενό αυτό! Έτσι η ταλαιπωρία, η ομηρία και των δυο κατηγοριών εργαζομένων στην εκπαίδευση θα συνεχιστεί.\nΦτάνει πια! Εδώ και τώρα να γίνει δεύτερη φάση μεταθέσεων για να μετατεθούν οι χιλιάδες εκπαιδευτικοί στον τόπο συμφερόντων τους!».\nΕτικέτες: ικανοποιήθηκαν αιτήσεις τόπο συμφερόντων αγωγής εκατοντάδες ακόμη αναλυτικά κενά κενό μακριά ποσοστό χιλιόμετρα ειδικότητες πανδημίας\nΠΑΝΕΛΛΑΔΙΚΗ ΓΡΑΜΜΑΤΕΙΑ ΕΚΠΑΙΔΕΥΤΙΚΩΝ ΠΑΜΕ: Να σταματήσει τώρα ο εμπαιγμός των μαθητών της Γ’ Λυκείου


Volkswagen | AutoExcellence\nΑρχικά να διευκρινίσουμε ότι διαφωνούμε κάθετα με τις κόντρες αυτοκινήτων που διεξάγονται σε δημόσιους δρόμους. Το παρακάτω video αποτελεί μια ακόμα απόδειξη για το πόσο επικίνδυνη είναι αυτή η συνήθεια ορισμένων οδηγών. Ένα μπλε Volkswagen Golf R και μια BMW\nTo ημερολόγιο έδειχνε 23 Δεκεμβρίου του 2020 όταν το τελευταίο Volkswagen e-Golf κύλισε από τη γραμμή της παραγωγής. Το ύστατο e-Golf είναι αυτό που βλέπετε στις σχετικές φωτογραφίες και είναι βαμμένο με την απόχρωση ονόματι “Urano Grey”. Η παραγωγή του


Τα 10 καλύτερα ξενοδοχεία κοντά σε: Saalfelder Feengrotten\nΤα καλύτερα ξενοδοχεία κοντά σε: Saalfelder Feengrotten, Saalfeld\nFeengrottenweg 2, 07318 Saalfeld, Thuringia, Γερμανία\nSaalfelder Feengrotten: Διαβάστε κριτικές\n522 από 1.587 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Saalfelder Feengrotten\n1,1 χλμ. από Saalfelder Feengrotten\n1,9 χλμ. από Saalfelder Feengrotten\n2,0 χλμ. από Saalfelder Feengrotten\n2,5 χλμ. από Saalfelder Feengrotten\n2,8 χλμ. από Saalfelder Feengrotten\n3,1 χλμ. από Saalfelder Feengrotten\n8,2 χλμ. από Saalfelder Feengrotten\n9,5 χλμ. από Saalfelder Feengrotten\n9,6 χλμ. από Saalfelder Feengrotten\n11,0 χλμ. από Saalfelder Feengrotten\n12,1 χλμ. από Saalfelder Feengrotten\n13,6 χλμ. από Saalfelder Feengrotten\n15,8 χλμ. από Saalfelder Feengrotten\n16,7 χλμ. από Saalfelder Feengrotten\n19,1 χλμ. από Saalfelder Feengrotten\n19,4 χλμ. από Saalfelder Feengrotten\n20,3 χλμ. από Saalfelder Feengrotten\n20,7 χλμ. από Saalfelder Feengrotten\n22,1 χλμ. από Saalfelder Feengrotten\n23,5 χλμ. από Saalfelder Feengrotten\n26,7 χλμ. από Saalfelder Feengrotten\n29,2 χλμ. από Saalfelder Feengrotten\n29,3 χλμ. από Saalfelder Feengrotten\n30,9 χλμ. από Saalfelder Feengrotten\n31,5 χλμ. από Saalfelder Feengrotten\n2,1 χλμ. από Saalfelder Feengrotten


ΑΠΟΚΛΕΙΣΤΙΚΟ : Τι ...μαγειρεύει ο Θανάσης Ευθυμιάδης στον ΑΝΤ1 ; - Tlife.gr\nΑΠΟΚΛΕΙΣΤΙΚΟ : Τι ...μαγειρεύει ο Θανάσης Ευθυμιάδης στον ΑΝΤ1 ;\nΔεν ...βράζουν απλώς, αλλά ...κοχλάζουν οι προετομασίες για το "Top Chef" του ΑΝΤ1 ! Το ριάλιτι μαγειρικής του καναλιού του Αμαρουσίου αυτήν την εποχή ...ψήνεται ,προκειμένου να είναι έτοιμο να μας σερβιριστεί απο Οκτώβρη, μαζί με όλο το υπόλοιπο ολοκαίνουργιο πρόγραμμα του σταθμού.\nΕτσι, μπορεί η περιβόητη κριτική επιτροπή του παιχνιδιού επιτέλους να έκλεισε ,όμως, εξακολουθεί να βρίσκεται σε εκκρεμότητα το ποιος θα αναλάβει τον ρόλο του παρουσιαστή. Και μπορεί διάφορες φήμες να υποστηρίζουν πως ο παρουσιαστής έχει βρεθεί και πως αυτός είναι πιθανότατα ο ...Παναγιώτης Μπουγιούρης , σύμφωνα ,όμως, με τις αποκλειστικές πληροφορίες του "T-Life" ,τα πράγματα δεν είναι έτσι.\nΟντως ο γνωστός ηθοποιός πέρασε αυτή την εβδομάδα απο δοκιμαστικό και όντως διεκδικεί κι αυτός την θέση της παρουσίασης , όμως , ακόμα οι άνθρωποι του καναλιού, δεν έχουν αποφασίσει το σε ποιον θα παραδώσουν την ...κουτάλα !\nΑποτέλεσμα ; Τα δοκιμαστικά συνεχίζοναι ,όπως επίσης συνεχίζονται και οι συσκέψεις ,προκειμένου να αποφασιστεί για το ποιος είναι πραγματικά ο καταλληλότερος .Σύμφωνα πάντα με τις αποκλειστικές πληροφορίες του "T-Life" ,στην ...κούρσα της διεκδίκησης της παρουσίασης του παιχνιδιού ,μετά τον Ιωσήφ Μαρινάκη και τον Παναγιώτη Μπουγιούρη, μπήκε και ο ...Θανάσης Ευθυμιάδης !\nΝαι, ο γνωστός ηθοποιός πέρασε κι αυτός απο δοκιμαστικό για το "Τop Chef" και ήταν λέει και πολύ καλός ...Ετσι, απ ΄ότι καταλαβαίνετε, οι ...τηλε-μνηστήρες είναι πολλοί και η θέση μόνο μία. Αυτός είναι και ο λόγος που οι Αντεννικοί δεν έχουν πάρει ακόμα τις αποφάσεις τους.\nΠαρόλα αυτά, προσωπικά εξακολουθώ να πιστεύω πως ο ιδανικός για την παρουσίαση είναι ο Ιωσήφ Μαρινάκης και αυτό όχι για κανέναν άλλο λόγο, αλλά γιατί ο άνθρωπος διαθέτει γαστρονομικές γνώσεις ,απο την στιγμή που έχει τελειώσει σχολή chef !\nΟι οριστικές αποφάσεις πάντως για το ποιος θα είναι τελικά ο οικοδεσπότης του "Master Chef" ,αναμένεται να παρθούν μέχρι το τέλος της εβδομάδας, το αργότερο μέχρι τις αρχές της επόμενης .


a-sports.gr :: Αποστολή με Φετφατζίδη\nΑΡΗΣ | Κυριακή 10 Φεβρουαρίου 2019 - 17:55\nΑποστολή με Φετφατζίδη\nΗ 18άδα του Άρη εν όψει Αστέρα Τρίπολης\nTo τρίτο σερί τρίποντο θα προσπαθήσει να πάρει ο Άρης, αντιμετωπίζοντας τη Δευτέρα (11/2, 19.30) στην Τρίπολη τον Αστέρα για την 20ή αγωνιστική της Σούπερ Λίγκας.\nΟ Σάββας Παντελίδης βρίσκει στο δρόμο του την παλιά του ομάδα, με την προετοιμασία να ολοκληρώνεται με την κυριακάτικη (10/2) προπόνηση, για να ανακοινωθεί εν συνεχεία η αποστολή.\nΟ Φετφατζίδης ετοιμάζεται για το ντεμπούτο του με τα κίτρινα, ενώ στη 18άδα επιστρέφουν οι Τόνσο και Γιουνές, που ξεπέρασαν τους τραυματισμούς τους.\nΑντίθετα, εκτός είναι ο Διαμαντόπουλος που παραμένει στα... πιτς και φυσικά οι Ανάκογλου και Ούγκο Σόουζα, με αμφότερους να προέρχονται από μακροχρόνιους τραυματισμούς.\nΑναλυτικά: Κουέστα, Αναγνωστόπουλος, Γκαρσία, Ντιγκινί, Βέλεθ, Γιουνές, Μπάσα, Kόρχουτ, Mαρτίνες, Mατίγια, Τόνσο, Λάρσον, Ρος, Δεληζήσης, Σιώπης, Φετφατζίδης, Τζανακάκης, Βαλεριάνος.\nΟ Καρυπίδης για την πρεμιέρα του Άρη στην Σούπερ Λίγκα 1 Πήραν το «πράσινο φως» από την ΕΕΑ και οι υπόλοιπες ΠΑΕ τις Σούπερ Λίγκας 1 Τα βρήκε με Μπορντό για Μαντσίνι ο Άρης Μια από τα ίδια στον Άρη Διαμαντόπουλος στην Τούμπα, Κουμπαράκης στο «Γ. Καραϊσκάκης»


Τσίτα τα γκάζια: Πως θα μεγιστοποιήσεις την ένταση στο γυμναστήριο | kyriakosstrength\n← Group Spinning: Η νέα μόδα του γυμναστηρίου\nΚυκλική προπόνηση με τη βοήθεια fit ball →\nΤσίτα τα γκάζια: Πως θα μεγιστοποιήσεις την ένταση στο γυμναστήριο\nPosted on 02/04/2011\tby kaggelopoulos\nΑυτοσυγκέντρωση, ενέργεια, καφεΐνη, μουσική, περιβάλλον, επίβλεψη, πρόγραμμα, στόχος! Έτσι μόνο θα πας την ένταση της άσκησης στα ύψη!\nΗ ένταση αποτελεί μια από τις βασικότερες παραμέτρους στη προπόνηση δύναμης. Τα κύρια χαρακτηριστικά είναι κοινά για τα περισσότερα είδη προπόνησης: α) υψηλός ρυθμός εκτέλεσης β) υπομέγιστες και μέγιστες προσπάθειες γ) συγκεκριμένοι χρόνοι εξάσκησης και διαλείμματος. Ενώ οι περισσότεροι αθλητές γνωρίζουν τα οφέλη της εξάσκησης με υψηλό ρυθμό δύσκολα καταφέρνουν να κρατήσουν ψηλά το επίπεδο διέγερσης σε ολόκληρη τη διάρκεια της προσπάθειας.\nΠαρακάτω αναφέρονται μερικοί τρόποι αύξησης και διατήρησης της έντασης στη προπόνηση.\nΗ διαδικασία της αυτοσυγκέντρωσης ξεκινά ουσιαστικά πολύ πριν τη προπόνηση και κορυφώνεται κατά τη διάρκεια της προσπάθειας. Η έκφραση »δεν μπορώ να γυμναστώ χωρίς παρέα» αποτελεί φθηνή δικαιολογία, αφού η μέγιστη προσπάθεια απαιτεί εσωτερικό διάλογο. Συγκεντρωθείτε στη προπόνηση, δώστε όλη τη δύναμη που κρύβεται μέσα σας, νιώστε την ευχαρίστηση της απόλυτης εκτόνωσης.\nΌσο και αν ακούγεται παράξενο η δυνατή μουσική μπορεί να αυξήσει το επίπεδο της έντασης στη προσπάθεια. Οι έντονοι ρυθμικοί ήχοι διεγείρουν άμεσα το νευρικό σύστημα, το οποίο με τη σειρά του επηρεάζει το επίπεδο της προσπάθειας. Ιδανικά εργαλεία προπόνησης είναι τα πολύ μικρά mp3 player τα οποία δεν ενοχλούν στη κίνηση. Η ηχορύπανση του γυμναστηρίου αποτελεί αρνητικό παράγοντα συγκέντρωσης.\nΟ χώρος παίζει καθοριστικό ρόλο στο κομμάτι της ψυχολογίας, επηρεάζοντας θετικά ή αρνητικά τις προσπάθειες μας. Δεν είναι τυχαίο ότι όταν φέρνουμε στο μυαλό μας δυνατές προπονήσεις τις συνδέουμε με συγκεκριμένα μέρη που έχουμε προπονηθεί ή που θα θέλαμε να προπονηθούμε. Διαλέξτε ένα μέρος που να σας εμπνέει χωρίς να είναι απόλυτο κριτήριο η πολυτέλεια.\nΗ μέγιστη προσπάθεια απαιτεί αίσθημα απόλυτης ασφάλειας. Η επιτήρηση είναι αδιαπραγμάτευτος κανόνας προπονήσεων με ένταση. Ο ασκούμενος αποδίδει τα μέγιστα μόνο όταν είναι σίγουρος ότι δεν πρόκειται να κινδυνεύσει από τη προσπάθεια του. Ο τρόπος επίβλεψης είναι συγκεκριμένος και απαιτεί βασικές γνώσεις εξάσκησης.\nΗ σωστή κατανομή των δυνάμεων είναι απαραίτητη εάν θέλουμε να διατηρήσουμε υψηλό ρυθμό εκτέλεσης σε όλη τη διάρκεια της προπόνησης. Εάν δεν γνωρίζουμε ποια είναι η αρχή και το τέλος της προσπάθειας τότε δεν μπορούμε να ρυθμίσουμε ουσιαστικά τίποτα. Σημαντικός παράγοντας είναι και η ακριβής εκτέλεση της σειράς των ασκήσεων έτσι ώστε να μην χάνεται πολύτιμος χρόνος προπόνησης ψάχνοντας.\nΒαλτέ συγκεκριμένους στόχους και κυνηγήστε τους. Οι σκέψεις κατά τη διάρκεια της προπόνησης επικεντρώνονται σε αυτό που θέλουμε να επιτύχουμε και όχι στα καθημερινά μας προβλήματα. Μόνο εάν ξέρω τι ακριβώς κυνηγώ θα δοθώ απόλυτα σε αυτό. Οι στόχοι θα πρέπει να είναι εφικτοί και συχνά να αναπροσαρμόζονται.


Πανικός με τη Φαίη στο Πρωινό: «Να σας θυμίσω κυρία Σκορδά πώς κάνατε εσείς την καριέρα σας;» | Be2news\nΠανικός με τη Φαίη Σκορδά και τον Ανδρέα Θεοδωρόπουλο, δικηγόρο του ιερέα που κατηγορείται ότι βίασε ανήλικη στα Κάτω Πατήσια, στον αέρα του Πρωινού, σήμερα, Δευτέρα, το πρωί.\nΜετά τον άγριο καυγά που είχε με τον Γιώργο Παπαδάκη στον αέρα της εκπομπής “Καλημέρα Ελλάδα”, ο δικηγόρος βγήκε ζωντανά και στο Πρωινό και η παρουσιάστρια ήταν αυτή που βρέθηκε στο στόχαστρό του αυτή τη φορά, με τον διάλογό τους να έχει επεισοδιακή κατάληξη.\nΑρχικά, ο Ανδρέας Θεοδωρόπουλος ξεκίνησε να λέει «εγώ θα κινηθώ εναντίον του κ. Παπαδάκη, γιατί ο κ. Παπαδάκης, όταν θα μιλάει για το κίνημα #metoo…», με την Φαίη Σκορδά να τον διακόπτει, λέγοντας «δεν σας ρωτήσαμε για τον κ. Παπαδάκη» και μετά από έναν έντονο διάλογο, ο δικηγόρος έβγαλε το ακουστικό του για να αποχωρήσει.\nΠανικός με τη Φαίη Σκορδά και τις αιχμές για τον τρόπο που έκανε καριέρα\nΤελικά, ο Ανδρέας Θεοδωρόπουλος παρέμεινε στην εκπομπή και προκάλεσε με τα λεγόμενά του τη Φαίη Σκορδά, η οποία του επεσήμανε «μην φωνάζετε. Είστε λίγο επιθετικός. Εσείς αυτή τη στιγμή «οφείλετε» να δημιουργήσετε ντόρο γύρω από το όνομά σας με τις δηλώσεις που κάνετε από το Σαββατοκύριακο στην εκπομπή της Σίσσυς Χρηστίδου, μέχρι το σόου που κάνατε στον κ. Παπαδάκη, μέχρι αυτά που λέτε τώρα. Είπατε ότι είναι μόδα οι βιασμοί για να παίζει το δικό σας όνομα στα site και να σας καλούν στις εκπομπές. Έτσι κάνετε καριέρα; Κάνετε έτσι καριέρα;».\nΑπό την πλευρά του, ο δικηγόρος απάντησε “κυρία Σκορδά θέλετε να σας θυμίσω πώς έχετε κάνει εσείς καριέρα;”, με την παρουσιάστρια ν’ ανταπαντάει “με πάρα πολλή δουλειά” και τον Ανδρέα Θεοδωρόπουλο να καταλήγει “να μη σας θυμίσω μια εκπομπή που έχετε κάνει στο Μακεδονία TV, με έναν Αγαμέμνονα, ο οποίος κινείτε εναντίον σας και σας χαρακτηρίζει”.\nΌπως ήταν φυσικό, οι απαράδεκτες εκφράσεις οδήγησαν στη διακοπή της σύνδεσης, ενώ προκάλεσαν μεγάλο εκνευρισμό στους συντελεστές της εκπομπής.


Κορωνοϊός: Αυτά είναι τα νέα μέτρα για εστίαση και διασκέδαση. Οι αμιγείς και οι μεικτοί χώροι, οι μάσκες και τα τεστ - Talking Points\nΑρχική Πολιτική Κορωνοϊός: Αυτά είναι τα νέα μέτρα για εστίαση και διασκέδαση. Οι αμιγείς...\nΚορωνοϊός: Αυτά είναι τα νέα μέτρα για εστίαση και διασκέδαση. Οι αμιγείς και οι μεικτοί χώροι, οι μάσκες και τα τεστ\nΚοινή συνέντευξη Τύπου από τον Υπουργό Επικρατείας Γιώργο Γεραπετρίτη και τον Υπουργό Ανάπτυξης και Επενδύσεων ‘Αδωνι Γεωργιάδη, με αντικείμενο το πλαίσιο λειτουργίας υπηρεσιών ψυχαγωγίας για εμβολιασμένους και μη, Τρίτη 29 Ιουνίου 2021.\nΤον διαβαθμισμένο τρόπο με τον οποίο θα λειτουργούν οι κλειστοί χώροι των εστιατορίων, των κινηματογράφων και των θεάτρων αλλά και ανοιχτοί αυξημένου συγχρωτισμού όπως γήπεδα και μεγάλα μέτρα διασκέδασης ανακοίνωσε ο υπουργός Επικρατείας Γιώργος Γεραπετρίτης κατά την κοινή συνέντευξη που παραχώρησε με τον υπουργό Ανάπτυξης Άδωνι Γεωργιάδη.\nΟι χώροι που αφορούν μη ουσιώδεις υπηρεσίες ψυχαγωγικού χαρακτήρα θα μπορούν να είναι είτε αμιγείς εμβολιασμένων είτε μεικτοί. Στους αμιγείς θα μπορούν να προσέρχονται οι πλήρως εμβολιασμένοι (14 ημέρες μετά την τελευταία ή τη μοναδική δόση) καθώς και όσοι έχουν νοσήσει κατά το τελευταίο εξάμηνο.\nΣτους μεικτούς θα επιτρέπονται και όσοι έχουν αρνητικό τεστ κορωνοϊού rapid ή μοριακό. Κάθε επιχείρηση θα δηλώνει εάν η εκμετάλλευση θα είναι αμιγείς η μεικτή. Εναπόκειται στον ίδιο τον επιχειρηματία αν θα δέχεται εμβολιασμένους και νοσήσαντες ή και τον λοιπό πληθυσμό μετά από τη διενέργεια τεστ. Η δήλωση θα γίνεται σε κεντρική πλατφόρμα του υπουργείου Ψηφιακής Διακυβέρνησης ενώ θα υπάρξει και ειδική σήμανση στις εισόδους των χώρων.\nΛειτουργία κλειστών χώρων από 15 Ιουλίου\nΑπό την πλευρά του, ο κ. Γεωργιάδης διευκρίνισε σε ποιες από αυτές απαιτείται μάσκα, πιστοποιητικό εμβολιασμού ή αρνητικό τεστ και πως διαμορφώνεται η πληρότητα ανάλογα με το είδος της δραστηριότητας. «Η κυβέρνηση υιοθετώντας τις προτάσεις της Επιτροπής Βιοηθικής εφαρμόζει ένα σύστημα που προσπαθεί να προστατέψει τη δημόσια υγεία αλλά και να επιτρέψει την ομαλότερη επιστροφή στην κανονικότητα», δήλωσε χαρακτηριστικά.\nΟι αμειγείς χώροι λειτουργούν με μέγιστη κάλυψη του 85% της χωρητικότητάς τους – χωρίς χρήση μάσκας.\nΧώροι που έχουν δηλωθεί ως μικτοί θα λειτουργούν με μέγιστη κάλυψη του 50% της χωρητικότητάς τους, υποχρεωτική χρήση μάσκας και αρνητικό αποτέλεσμα rapid test τις τελευταίες 48 ώρες. Οι ανήλικοι προσέρχονται με δήλωση αρνητικού αποτελέσματος self test από τους γονείς τους.\nΠροηγούμενο άρθροΠροανακριτική: Την παραπομπή του Νίκου Παππά σε Ειδικό Δικαστήριο εισηγείται το πόρισμα για το «ΣΥΡΙΖΑ channel»\nΕπόμενο άρθρο«Συναγερμός» από την ΕΜΥ: Συνεχίζονται τα 40άρια και αυτή την εβδομάδα


ΑΣΕΠ 1ΕΑ/2022: Προσοχή με τους κωδικούς πτυχίων στις αιτήσεις μελών ΕΒΠ - Newspedia.gr\nΑΣΕΠ 1ΕΑ/2022: Προσοχή με τους κωδικούς πτυχίων στις αιτήσεις μελών ΕΒΠ\nΕνημέρωση για τις αιτήσεις μελών ΕΒΠ για την προκήρυξη του ΑΣΕΠ 1ΕΑ/2022 – Τι πρέπει να προσέξετε στους κωδικούς πτυχίων\nΤην προσοχή των υποψηφίων μελών ΕΒΠ αναφορικά με τους δύο κωδικούς πτυχίων στην αίτηση για την προκήρυξη του ΑΣΕΠ 1ΕΑ/2022 εφιστούν οι Γεωργία Μπουλμέτη και Βασίλης Βούγιας.\nΠροσοχή στα μέλη ΕΒΠ! Αυτό που αλλάζει στην αίτηση του ΑΣΕΠ φέτος, για την Προκήρυξη 1ΕΑ/2022 του κλάδου Ειδικού Βοηθητικού Προσωπικού (ΕΒΠ), είναι ότι πρέπει να συμπληρώσετε τον σωστό κωδικό στην αίτηση ανάλογα με το πτυχίο που κατέχετε και θέλετε να μπει ως πρώτο!!!\nΓια τον κλάδο του ΕΒΠ στην αίτηση του ΑΣΕΠ θα υπάρχουν δύο κωδικοί ανάλογα με το πτυχίο που κατέχει κάποιος:\nΟ κωδικός 201 και ο κωδικός 202.\nΑνάλογα με το πτυχίο που του δίνει τα περισσότερα μόρια ο/η υποψήφιος/α θα “τικάρει” στην αίτηση του ΑΣΕΠ τον συγκεκριμένο κωδικό.\nΤο ΑΣΕΠ στη συνέχεια θα ζητήσει, κατά τον έλεγχο των στοιχείων από το ΟΠΣΥΔ, αν ο υποψήφιος έχει καταχωρίσει στο σύστημα το συγκεκριμένο πτυχίο.\nΔείτε με βάση το πτυχίο σας ποιο κωδικό θα δηλώσετε στην αίτηση του ΑΣΕΠ με βάση την προκήρυξη 1ΕΑ:\nΑν ένας υποψήφιος έχει δύο πτυχία που τον εντάσσουν στον κλάδο θα πρέπει να επιλέξει τον κωδικό που του δίνει τα περισσότερα μόρια. Όπως ήδη έχουμε ενημερώσει η προϋπηρεσία που υπάρχει στον κλάδο προσμετράται κανονικά ακόμα κι αν ο υποψήφιος δηλώσει ως πρώτο και κύριο πτυχίο κάποιο που είναι μεταγενέστερο από την προϋπηρεσία του.\nνα επιλέξετε ποιο πτυχίο σας δίνει τα περισσότερα μόρια,\nνα βρείτε τον κωδικό βασισμένοι στον παραπάνω πίνακα,\nνα συμπληρώσετε το σωστό κωδικό στην αίτηση του ΑΣΕΠ στο πεδίο κωδικός τίτλου σπουδών\nνα συμπληρώσετε το πεδίο δεύτερος τίτλος σπουδών\nνα καταχωρίσετε και τα δύο πτυχία σας στο ΟΠΣΥΔ\nΑκόμα κι αν έχετε μόνο ένα πτυχίο θα πρέπει να συμπληρωθεί σωστά ο κωδικός στην αίτηση του ΑΣΕΠ (ή 201 ή 202). Σε περίπτωση που τον έχετε συμπληρώσει λάθος και δεν υπάρχει στο ΟΠΣΥΔ αντίστοιχο πτυχίο τότε θα βγείτε εκτός πινάκων.\nΠανελλαδικές 2022: Συμμετοχή στις Επιτροπές Εξετάσεων ζητούν διοικητικοί υπαλληλοι του ΥΠΑΙΘ\nΒρέθηκε νεκρός Ζιφιός στη Ρόδο, μετά από κατάποση πλαστικών\nΚορονοϊός: ΝΕΑ μελέτη ανατρέπει τα δεδομένα για τη διπλή μάσκα προστασίας